text:
Feipo II Aogusto
Feipo II Aogusto (fr. Philippe-Auguste) re de França (Parigi 1165 - Mantes-Gascicourt 1223).
Figgio de Luigi VII e de Adele de Champagne, o successe a-o poæ into 1180.
Continuando a politica paterna d'affermaçion do poei regio in sce-e ciu potente famigge feüdæ, o l'indebolì succescivamente e case de Champagne, de Fiandra e de Borgogna. O se voze' da pœu a combatte i mæximi re de Inghiltæra, ch'ean a un tempo in França uña de dinastie feüdæ ciu potente e inquete. A lotta començâ con un corpo de man de Feipo in sce Issoudun, a fu interrotta a l'improvvista co-a paxe de Châteaoroux (zugno 1187), pe-a quæ o re d'Inghiltæra, Enrico II, cedeiva a-a França di teritoi into Vermandois, in cangio de noççe de so figgio, Zane (dîto da pœu "Sença Tæra"), co-a figgia do Feipo. Repigiao tuttavia a lotta, Enrico II, sconfito, o moiva doppo avei firmao una paxe umiliante (trattao de Azay-le-Rideau, 6 luggio 1189). Intanto ferveivan i preparativi do Feipo pe a terça croxâ che o intrapreize insemme co l'imperatô Federigo Barbarossa e o re de Inghiltæra Ricardo Cœu de Lion: o s'imbarcò a Zena, dirizendose a San Zane d'Acri, dove i crestien aveivan concentrao tutti i so sforçi pe arancâ a çittæ a-i musulmen. Gh'ariescin doppo de penose vexende (1191).
Tornao in patria, profittando de l'assença do Ricardo Cœu de Lion ch'o l'ea prexonê, o l'attaccò i territoi ingreixi in Normandia, continuando a guæra ascì doppo a liberaçion de Ricardo e contra o so successô Zane Sença Tæra, sença risparmio de corpi dovendo frontezzâ a contemporania rebellion de di feüdatai françeixi; o l'ariescì a assestâ infin, con de succescive vittoie, un corpo decixivo a-a potença ingleize in França occupando Normandia, Bretagna, Poitou e Aquitania, malgrao l'appoggio de Innocenço III a-i Ingleixi (1208). Into 1213 o çercò vanamente de portâ a guæra in sce-o sœu mæximo de l'Inghiltæra; da pœu o l'appoggiò Federigo II de Svevia, inta conquista do poei imperiâ, contro Otton de Brunswick, vinçendo quest'urtimo inta battaggia de Bouvines (1214), inta quæ o sconfisse ascì doi potenti feüdatai rebelli, o conte de Fiandra e o conte de Boulogne.
Fu o momento curminante da potença do Feipo, ch'o se vozette a-o consolidamento di risurtæ za ótegnui arembandose a-e organizzaçioin çittadiñe contro a feüdalitæ. O conservò attezamento indipendente inti riguardi do papato, segge a propoxito do so divorçio da Ingeborg de Danimarca (ch'o l'aveiva sposao in segonde noççe into 1193), segge inti riguardi da politica ingleize, segge pe e continue limitaçioin a-o poei di vescovi.
Politico abile e accorto, tenaxe inta realizzaçion di so cen, o Feipo o fondò in sce de sade base a monarchia françeize.


c: text/html

text:
B.C. Varazze Swindlers
A “Società Sportiva Dilettantistica B.C. Varazze Swindlers” nasce uffiçialmente a Väze o 20 ottobre 1982.
Pe’ dì a veitè, in te quella data vegniva fondà a “Società di pallacanestro Basketball Club Varazze Swindlers” da quattro figgieu väzin che non vorreivan smètte de praticà o seu sport doppo a fin de l’attivitæ de l’urtima squaddra de Väze, a P.G.S. Don Bosco Varazze, dovve aveivan zeugòu finn-a quello momento. In te quello stesso anno i Swindlers se iscriveivan a-a Federaçion Italiana Pallacanestro (F.I.P.) pe’ parteçipà ao torneo de Primma Divixion.
Dexe anni ciù tardi, o 4 Marso 1992, o vegniva modificòu o statüo, arvendo a poscibilitè a soci e tesseræ de parteçipà ad atri sport, in particolà a ballaxeuo. Inta meixima assemblea i Swindlers arvivan e porte anche a-o tesseramento dæ figgie (primma a societæ a l’ea solo maschile).
Da-o 1992 a-o 2002 a squadra de ballaxeuo ciammà Drink Team se faxeiva conosce in ambito locale parteçipando d’estæ a tornei amatoriali. Da-a stagion 2001-02 o Drink Team o l’à piggiòu parte a-o torneo provinçiale misto CSI, ottegnindo into meiximo anno o seu megio risultato sportivo con o segondo posto provinçiale ed a qualificasion a-e finali regionali.
Da-o 2003, insemme con atre societæ da-a provinçia, i Swindlers patrocìnan l’Open Provinciale Misto di Volley, a-o quæ an piggiòu parte con finn-a træ squaddre, quattro contando ascì o Wild Bormida Altare che a s'è associà into 2011. Doppo e polemmiche do 2008 e un anno de sospenscion (into quæ s'èa zugòu in primaveja un torneo ciammòu "Città di Varazze") into 2010 o torneo o l'è stæto torna organizzòu con unn-a formula differente pè rendilo ciù un occasion pe demoase insemme.
Sempre da-o 2003 vegne organizzà a Christmas Cup, un torneo che se zeughe a Väze tutti i anni primma de Natale.
Into 2009 B.C. Varazze Swindlers a s'è qualificà pe a "Coppa Liguria" organizà da-o CSI.
A societæ, che inti anni a l’è divegnùa un punto de riferimento pe-a ballaxeuo amatoriale väzinn-a, l’è iscrita into registro regionale dæ “Associazioni della Liguria” e inte quello dæ “Associazioni del Comune di Varazze”.

robotstxt: allowed

filter: keep


text:
Cleopatra
Cleopatra, nomme de varie regiñe e prinçipesse da dinastia macedone ò de varie dinastie ellenistiche:
1. urtima moggê de Feipo II de Macedonia, costreita a amaççase, doppo a morte do maio, da Olimpiade, precedente moggê de Feipo II.
2. Figgia de Feipo II e de Olimpiade, a sposò o barba materno Lusciandro re d'Epiro (336 a.C.). Restâ doppo varie vexende viddoa e, a-o tempo mæximo, unica erede legittima do regno de Macedonia, a fu domandâ in sposa da molti che ambivan a-a succescion de Lusciandro Magno. Quande peró a se decise a sposâ Tolomeo, a fu fæta amaççâ da Antigono (309).
3. Cleopatra I Sira, figgia de Antioco III, a sposò into 194-93 a.C. Tolomeo V, a-a morte do quæ (181) a l'eserçitò a rezzença pe o figgio Tolomeo VI, seguindo un indirizzo favoeive a-i Romen; a moì into 173.
4. Cleopatra II, figgia da precedente, primma sposa do fræ Tolomeo VI (173 a.C.), da pœu de l'âtro fræ Tolomeo VIII (144) co-o quæ a visse in continuo contrasto. A moì into 115 circa.
5. Cleopatra Thea, figgia da precedente, moggê de Lusciandro Bala verso o 150 a.C., da pœu de Demetrio II Nicatô, da pœu de Antioco VII Sidete. A fu assascinâ da-o figgio Antioco VIII (121). A l'é da distingue da-a sœu minô omonima ch'a l'andò sposa a-o barba Tolomeo VIII.
6. Cleopatra Trifeña, figgia de Tolomeo VIII e de Cleopatra II, sœu de Cleopatra Thea: a sposò Antioco VIII into 124 a.C. e fu ammaççâ into 113. A l'é da distingue da doe omonime: uña (Cleopatra V Trifeña) figgia de Tolomeo IX e sposa do fræ de Tolomeo XII; l'âtra (Cleopatra VI Trifeña) figgia de Cleopatra V Trifeña e de Tolomeo XII e sœu de Cleopatra VII Filopatô.
7. Cleopatra Berenixe III, figgia de Tolomeo IX e moggê do barba Tolomeo X. A fu a longo in exilio co-o maio; doppo a morte de lê (88 a.C.), regiña assemme a-o poæ tornao lê ascì da l'exilio e, morto lê ascì (80), pe quarche meize sola sovraña.
8. Cleopatra Selene, figgia de Tolomeo VIII, a sposò succescivamente Tolomeo IX (115 a.C.), Antioco VIII de Sciria (104), Antioco IX (96), Antioco X (95). Assediâ da Tigrañe in Tolemaide, a fu fæta prexonea e ammaççâ (69). A l'é da distingue da un'âtra Cleopatra Selene, figgia de Marc'Antogno e de Cleopatra VII, ch'a l'andò sposa (20 a.C.) a Giuba II de Numidia, da-o quæ a l'ebbe Tolomeo, re de Maoretania.
9. Cleopatra VII Filopatô, figgia (n. 69 a.C.) de Tolomeo XII, da-o quæ a fu pe testamento associâ a-o fræ Tolomeo XIII into regno (51). Costreita da primma a fuzzî da Lusciandria pe l'ostilitæ di ministri, a l'ariescì a intrâ inte grazie de Çesare ch'o l'associò into poei a l'âtro fræ Tolomeo XIV (47); da-a relaçion co-o Çesare, Cleopatra a l'ebbe un figgio, ciammao Çesaion da-i Lusciandrin (47). A seguì da pœu l'amante a Romma donde a tornò in Lusciandria a-a morte de lê (44); doppo Filippi, Cleopatra a se avexinò a Antogno çercando de fane strumento pe e proprie ambiçioin tanto da pai che i doi miesan a ricostruî una monarchia orientâ in ópoxiçion a Romma. Ma int'o scontro navâ de Azio (31) naofragò, co-a vittoia de Ottavian, o soeunno antiroman de Cleopatra che, visto van ogni tentativo de trâ da-a so o vinçitô, a se dette a morte faxendose foscia adentâ da un aspio.
A figua de quest'urtima Cleopatra ha l'ha fornio inspiaçion a innomieive œuvie lettiaie e artisteghe. Fra e primme, a tragedia de William Shakespeare, Antony and Cleopatra (1607 circa), e quelle de É. Jodelle, Cléopâtre captive (1552) e de Fr. Rojas Zorrilla, Los áspides de Cleopatra: o romanço de cappa e spaa Cléopatre (12 voll., 1647-58) de G. de Costes de a Calprenède; l'omonima tragedia de Vittoio Alfieri (1775); a longa novella Une nuit de Cléopatre (1845), de Th. Gautie; o poema drammatico Cleopatra (1878) de P. Cossa; a commedia Caesar and Cleopatra de G. B. Shaw (1899); e infin, a tragedia Cleopatra de N. Iorga (1928). A figua de Cleopatra a g'ha ascì parte noteive into romanço The ides of March de Th. Wilde (1950).
Inte arte figuative, da-o sec. 16°, l'é diffuso in particolâ o tema da morte de Cleopatra (œuvie de Bronzin, G. Ren, Guerçin, ecc.).
In campo muxicâ son da ricordâ a Cleopatra de Domenego Cimarosa (1790); l'ótóio omonimo de Hector Berlioz (1835); i intermezi scinfonichi de L. Mancinelli (1877) pe a Cleopatra de P. Cossa; l'œuvia de V. Massé, Une nuit de Cléopâtre (1885), sciu libretto de J. Barbie desonto da-a novella do Gautier e quella de J. Massenet Cléopâtre, rappresentâ a Montecarlo into 1914.


text:
Orde Tϟtonnego
Orde Tœütonnego (ted. Deutschritterorden). O l'è o terço di gren ordeni monastego-cavaggieschi nasciui da-e croxæ.
A differença di doi ordi che l'aveivan precedúo, i Templæ e i Uspiæi, di quæ o l'asscimilò l'esperiença politico-amministrativa, imitandone ascì l'abito, l'Orde Tœütonnego o l'ebbe scin da prinçipio compatto carattere naçionâ tedesco. L'orde o se sviluppò de fæto da una confraternita de mercanti de Bremma e Lubecca che into 1190 aveivan fondao a Acri un uspiâ militâ e un orde uspiæo, confermao into 1191 da Clemente III: into 1198 o gruppo primitivo o divègne, a œuvia de di prinçipi tedeschi, l'Orde di cavagei de l'Uspiâ de Santa Maia in Gerusalemme confermao into 1199 da Innoxenço III, ch'o ghe confei di particolæ privileggi, o l'approvò a so reggola, analloga a quella di Templæ, assegnandoghe otr'a quello de l'ascistença a ferii e infermi ascì o compito de combatte i infedeli. A l'Orde poeiva appartegnî solo che di zoeni de famigge nobile tedesche, che fessan i voti monasteghi de castitæ, povertæ, obediença (i mercanti do gruppo originaio vègnan nobilitæ).
Sotta o terço Gran meistro de l'Orde, Hermann von Salza, l'amigo e conseggê de Federigo II, ch'o resse l'orde da-o 1210 a-o 1239, l'attivitæ di Cavagei Tœütonneghi o preize i caratteri che doveivan arestâghe peculiæ: sença cessâ l'œuvia uspiæa ch'a no fu mai trascurâ do tutto, se pose in primmo cian quella militâ, e con questa o campo d'açion de l'Orde o commençò a mesciâ da l'Oriente meridionâ e axiatego a-o Settentrion orientâ œüropeo.
Into 1211 l'Orde o fu ciammao in agiutto da-o re Andria d'Ungaja contra i Cumen, e o l'ebbe in cangio o Burgenland da colonizzâ. I Cavagei fortificon o paize e commençon a colonizzâlo: ma quande liatri çercon de rendise indipendenti da-o re faxendo infœüdâ o paise a l'Orde da-a Santa Sede, vègnan scacciæ (1225). Ma into 1226 vègnan ciammæ in agiutto da-o polacco ducca Corado de Masovia e da-o primmo vescovo de Pruscia, Crestian, contra i slavi paghen abitatoî da Pruscia: in cangio ebban o Culmerland, territoio polacco ch'o l'ea stæto ripreizo da-i paghen, e o possesso de quante territoio pruscian avessan posciuo conquistâ. Primma de passâ a l'açion, Hermann von Salza o feççe investî l'Orde da parte de Federigo II do Culmerland e de tære da conquistâ, comme feüdi de l'impeo: coscì a-a dignitæ de gran meistro de l'Orde andò d'alloa in pœu unia quella de prinçipe de l'impeo. Seguin privileggi e garançie da Santa Sede e da coroña polacca, e into 1230 commençò l'œuvia de conquista: a-o Culmerland seguin façilmente a riva drita da Vistola e da Nogat, da pœu a costa, o Pregel, o Samland. Into 1237 se fuse co l'Orde Tœütonnego l'Orde di Cavagei Portaspâ apportando a Curlandia, a Semigallia e a Livonnia. Da prinçipio l'Orde o s'accontentava da converscion e da sottomiscion da popolaçion; ma doppo a grande rebellion do 1260 - inta quæ i Pruscien, co l'agiutto di confræ Lituen, e avvantagiandose da beneive neütralitæ di Polacchi levon a-i Cavagei squæxi tutto o conquistao - doppo a chinzenne guæra de riconquista ch'a seguì, e infin doppo a conquista de regioin ciu orientæ da Pruscia, abitæ da i Lituen e da de stirpe slave (1283), i originai abitatoî fun radicalmente sterminæ, e inte l'antigo territoio pagan, che ormai o l'andava da-o basso corso da Vistola a-o medio corso do Memel, vègnan ciammæ di manenti tedeschi, che sotta o seveo governo di Cavagei, ma con molti privileggi e esençioin, se spantegon a cortivâ e campagne, e fondon una quanteña de nœuve çittæ (noteive fra lô Königsberg, che ciu tardi a doveiva vegnî capitâ de l'Orde); i pochi nobili pruscen arestæ fedeli, e i pruscien no nobbili in compenso da so fedeltæ vègnan completamente asciorbii. A guæra coi Lituen a diventò perenne.
Verso a meitæ do sec. XIII l'Orde o l'aiva di possedimenti in Palestiña, Puggia, Seçillia, Spagna, inte l'Impeo grego, in Ærminnia, in Aostria, Germannia, Pruscia e Livonnia, ognun di quæ o l'ea affidao a un Komtur (Commendator), mentre a Palestiña a l'ea amministrâ da-o Gran meistro mæximo. O primmo di possedimenti no tedeschi ch'o l'andò perdúo fu quello de Acri (1291): e coscì pe un çerto periodo de tempo a casa moæ de l'Orde a fu transfeia a Veneççia. O gran meistro Siegfried von Feuchtwangen o trasferì da pœu a casa moæ de l'Orde a Marienburg, consacrando coscì (1309) l'abbandon da primitiva miscion pe a nœuva, ciu streitamente ligâ a-o carattere naçionâ tedesco de l'Orde, che into 1308 o l'aveiva aquistao o ducato de Pomerannia da-i margravi do Brandeburgo, diventando coscì segnô ascì de Dançiga, e asseguando a continuitæ territoriâ di propri possedimenti.
Into periodo seguente (scin a-o 1382) a stoia de l'Orde a s'identifica con quella da Pruscia e da Livonia, che ean i so doi dominni prinçipæ. Into sec. XIV l'Orde o l'ha squæxi fonçioin egemoniche inte l'Œüropa settentrionâ: fortiscimo a l'interno pe a sazza amministraçion e pe a fedeltæ di sudditi, o resciste vittoriosamente a-i sforçi da Polonia, vegnua decisamente so avversaia doppo l'aquisto da Pomerania, e a quelli da Santa Sede, co-a quæ o se trœuva ciu votte in conflito a caosa da riluttança di vescovi de terre conquistæ (in Pruscia i 4 vescovati ean affidæ a membri de l'Orde: no coscì inte regioin apportæ da l'Orde di Portaspaa, ecc.) a sottostâ a-a sevea amministraçion de l'Orde; d'âtra parte ottimi ean i rapporti de l'Orde co-a Hansa, ch'o l'ascistette inte lotte co-i sovren de Sveççia e Danemarca, e sorvetutto o favoì sgombrando o Baltico da di piræ, i coscì díti Vitalienbrüder.
Ma commençan ascì i segni da decadença. In questo tempo a perenne guæra contra i Lituen, che pù a procurò a-i Cavagei una grande gloia inte l'opinion pubbrica di contemporanei, a començò a degenerâ inte una specie de caccia a l'ommo, a-a quæ s'invitava di ospiti de riguardo comme a un demôa, e ch'a vegniva conduta sença risurtæ poxitivi de nœuve conquiste; e se pù sotta o gran meistro Winrich von Kniprode (1351-1382) a Pruscia a conobbe o so mascimo splendô cavagiesco, celebrao da-o Chaucer e da-o Boucicaut, coscì da poei tegnî, unnico fra i paixi tedeschi, o paragon co l'Occidente, l'Orde o dovette adattâse a-i tempi, e divegnî sempre ciu una potença mercantî, ch'a s'alienò l'añimo de çittæ prusciañe fandoghe concorença e istituindo di monopolli (comme quello de l'ambra) in proprio favô.
Sciben ch'into 1346 l'Orde o goaagnesse l'Estonia e into 1404 Visby co-o Gotland, l'irreddenîse progrescivo do governo di Cavagei, e a difficortæ pe un orde cavagiesco de adattâse davei a-a nœuva arte militâ preparavan quella decadença ch'a se manifestò ciæamente quande o sovran de Lituania, o prinçipe Jagellon o se convertì a-o crestianeximo, costrenzendo o so poppolo a anâghe a prœuvo (1386), e o levò coscì a l'Orde o so compito, a mæxima raxon d'êse. o Jagellon o s'imparentò co-a casa regnante de Polonia, consolidando coscì l'alliança di doi stæti slavi. Pe reagî a-e continnoe manifestaçioin de ostilitæ di Slavi, e pe tiâ torna sciu o proppio prestiggio, l'Orde o delibió una gran spediçion militâ, terminâ co-a terribile sconfita de Tannenberg (15 luggio 1410). A primma paxe de Thorn (1411) concluza da-a Polonia pe avei man libera co l'Ungaia, a l'aveiva reizo a l'Orde squæxi tutti i so dominni: ma o so governo o fu sempre pezo, e finarmente çittæ e nobiltæ s'unin into Preussischer Bund e deciaron a propria indipendença da l'Orde, invitando a pigiâ a sovranitæ in Pruscia o re de Polonia, a-o quæ prestò omaggio sciña di cavagei (1454). A guæra de l'Orde contra a Polonia ch'a ne seguì e ch'a diò pe 13 anni, a l'ebbe, votta comm'a l'ea ascì contra o Preussischer Bund, carattere de guæra civî, e a terminò co-a segonda paxe de Thorn, a coscì díta "paxe perpettoa" (1466), ch'a lasciò a l'Orde solo che a Pruscia Orientâ, e comme feüdo polacco.
A decadença politica, militâ, morâ e religiosa ascì de l'Orde, a l'aiva reizo mœüo pe a secolarizzaçion, ch'a fu compia, sciu conseggio de Martin Lutê, da l'urtimo Gran meistro de l'Orde, o margravio Alberto de Brandeburgo, nevo do re de Polonia, eletto into 1511 e che into 1525, co-o trattao de Cracovia, o trasformò a Pruscia inte un ducato ereditaio, vassallo do regno de Polonia; into 1561 o so esempio fu seguio da-o cappo de l'Orde pe a Livonnia. O meistro de l'Orde pe i possedimenti tedeschi, arestao cattollico, o feççe mette o ducca Alberto a-o bando de l'impeo (1530), divegnindo o mæximo Gran meistro e feüdataio titolâ da Pruscia. Mentre questa, secolarizzâ, a s'inandiava a l'indipendença, l'Orde Tœütonnego o stabiliva a so sede a Mergentheim, organizzandose in 12 baiagi: Turingia, Aostria, Assia, Franconnia, Coblença, Arsaççia, Boçan, Utrecht, Alten-Biesen, Loeña, Sassonnia, Vestfalia, ritornando a l'attivitæ originaia uspiæa e rivendicando sempre i so driti inta Pruscia. Abolio into 1809 da Napolion, o se redusse a Utrecht (dove o divègne protestante, ma o mantègne o so carattere aristocratego) e in Aostria, dove into 1840 o vègne riformao da l'imperatô Ferdinando I, diventando un orde cavagiesco ecclexiastego nobiliâ, ch'o recedeiva pe l'ammiscion œutto groei de nobiltæ, religion cattollica, âto censo: a casa prinçipâ a l'ea a Boçan; l'Orde o l'aiva di compiti uspiæi, e o doveiva mantegnî sempre leste quarantequattro colonne de sanitæ militâ, comme l'Orde Marian co-o quæ o vègne fuso ciu tardi. Co-o 1919 l'Orde o no fu abolio, ma vègne sospeiza a so attivitæ e fun seræ e nommine e i inscriçioin.
www.treccani.it, Enciclopedia Italiana (1937), Delio Cantimori


text:
Gustav Klimt
Gustav Klimt ( Baumgarten,Vienna, 14 Lüggio 1862 – Neubau, 6 Frevä 1918) o l' è stæto un pittô austriaco, importante esponente do movimento da Secescion Vienneise. Figgio de un orafo originaio da Boemia, o s' ea iscrito ä Kunstgewerbeschule (Scöa de Arti e Mestë) do Müseo dell' Arte e dell' Indüstria de Vienna. I sö primmi travaggi importanti son stæte e decorasioin de dui edifici (fæte da Klimt, da sö fræ Ernst e da Franz Matsch): o Burgtheater e o Kunsthistorisches Museum.
Divegnüo protagonista, e primmo prescidente, da Secescion Vienneise, Klimt o l' ideava o manifesto pe a primma mostra de questo movimento, nasciüo pe via da separaçion dall' associaçion Künsterhaus, consciderä troppo conservatrice in campo artistico. In to 1900 l' opera Filosofia a vegniva premiä con a medaggia d' ou all' Espozision universale de Pariggi, dopo esse stæta incompreisa in Austria. Caratteristica dell' opera de Klimt a l' è a capaçitæ de intreççä inseme elementi figürativi – comme o corpo femminile – e unna decoraçion ricchiscima, in ta quale vegne utilizzou anche l' ou, rimembransa da perisia artigianale do poæ. A critica a l' ha visto in to tipo de decorasion döviä dall' artista anche l' influensa dell' arte bizantinna: Klimt o l' aveiva vixitou Ravenna in to 1903. Unna atra parte dell' opera dell' artista austriaco, meno famosa in to grande pübblico, a l' è rappresentä dai paesaggi. L' influensa de Klimt in sce i artisti successivi a l' è stæta notevole, a partî da Egon Schiele e Oskar Kokoschka.


text:
Sacco e Vanzetti
Nicola Sacco (1891 – 1927) e Bartolomeo Vanzetti (1888 – 1927) sun stæti dui anarchici italien emigræ in ti Stati Unî d' America, vittime innocenti de condanna a morte doppo un processo svolto in desprexio de i prinçipî giuridici fondamentali. O 5 Mazzo 1920 Sacco, operaio in te unna fabbrica de scarpe, e Vanzetti, venditô ambulante de pesci, vegnivan accusæ de o duplice asascinio de un cassë e de unna guardia, compio o 15 de Arvî do meximo anno a South Braintree in to stato do Massachussets. L'ea in corso in te quello periodo unna campagna contra i operai italien appartegninti ae formaçioin anarchiche ( poco tempo primma dell'arresto de Sacco e Vanzetti l' ea morto Andrea Salsedo a New York, cazzendo da un barcon de un uffizio da poliscia dopo esse stæto arrestou; a spiegaçion ufficiale a l' ea stæta che se fisse trattou de un suicidio ). Sciubben che i dui imputæ avessen un alibi valido, e avessen portou di testimoni a sö vantaggio, o 14 Lüggio do 1921 o processo o finiva con a condanna ä penna capitale.
[Càngia] O movimento de opinion
O processo o l' ea stæto seguio da un vasto movimento de opinion pübblica con grandi manifestaçioin segge in America che in to resto do mundo, e a favore di dui anarchici l' ea intervegnüo molti esponenti da cultüa e da politica. Malgraddo questo a condanna a vegniva eseguia o 23 Agosto 1927. Se ea trattou, sotta l' apparensa de un processo criminale, de una condanna dovüa a motivi politici e ä xenofobia, in te un contesto condiçionou anche dä a puìa suscitä in te classi dominanti dä o successo di bolscevichi in ta rivoluçion rüscia. Veri responsabili da rapinna de South Braintree probabilmente ean stæti i membri da banda de un çerto Morelli, ma i fascicoli relativi -insemme a unna pistola dôviä pe i omicidi- ean stæti fæti sparî dai archivi giudiçiari. Ghe saieiva vosciü çinquanta anni, oscia finna ao 1977, perchè a memoia de Sacco e Vanzetti a vegnisse completamente riabilitä da o governatô do Massachussets.
[Càngia] Çinema
A vicenda de Sacco e Vanzetti a l'è stæta ricostruìa in to film intitolou appunto Sacco e Vanzetti giou in to 1971 da Giuliano Montaldo, avente comme protagonista Gian Maria Volontè in ta parte de Vanzetti.


text:
Attila
Àttila (gotico "poæ piccin", dim. de atta "poæ"; antigo âto tedesco Azzilo, Ezzilo, tedesco moderno Etzel). - Re di Unni (da-o 434 a-o 453; scin a-o 445 circa co-o fræ Bleda da lê amaççao); o l'unifiò e varie tribù unne, sottomettendo tutta a Sciçia e imponendo a so aotoritæ in sce-i Germen orientæ: in union co-o roman Eçio, o destrusse (436) i Borgondi do regno de Worms. In lotta, da-o 441, con Teodoxio II impiao d'Oriente, o concluse e so tremende devastaçioin co-a vittoia in sce-o sciumme Utus (odierno Vit) e co l'impoxiçion de una paxe umiliante (447), ótegnindo l'anno doppo de tære in sce-a drita do Danubbio. Arrogante verso l'imperatô d'Occidente, Valentinian III, da-o quæ o l'exigeiva o tribúo e a man da sœu Onoia, de fronte a-a tenaxa do nœuvo imperatô d'Oriente Marcian e a l'alleança tra Eçio e i Germen occidentæ, pe prevegnî i avversai, o l'invase a Gallia (451). Indisturbao doppo l'inçerta battaggia in sce-i Campi Catalaonichi (tra Châlons-sur-Marne e i Argonne), o recegò inta Panonnia. L'anno doppo o l'invase l'Italia: destruta Aquileia, o l'arrivò scin a-o Mincio, dove o l'incontrò l'ambascaja ghiâ da-o pappa Lion I; pe a menaçça de Marcian a-e spalle, pe a famme e e maotie che tormentavan e so truppe (ma a fe' popolâ a l'attribuì o successo do pontefixe a un intervento sovianaturâ), Attila o l'acconsentì a-a paxe e o ritornò in Pannonia, dove, poco doppo, o moì in moddo improvviso e misteiioso.


text:
Caffeinna
A Caffeinna ( chimicamente 1,3,7 trimetilxantina ) a l' è un derivou xantinico, presente in to caffè e in to tè. In to passou a l' ea döviâ comme diuretico, ma questo ütilizzo o l' è da consciderä süperou. A l ' esercita un' azion eççitante in sce o scistema nervoso çentrale.
[Càngia] Effetti da Caffeinna
L' azion a se esplica soviatütto in sce i çentri nervoxi supeioî, e meno in sce quelli midollari. A scöa do fixiologo Pavlov a l' ha dimostrou che a caffeinna a potensia i riflesci condiçionæ e a l' attenua i meccaniximi inibitoî. A dosaggi erti de caffeinna i riflesci condiçionæ diventen squæxi imposcibili da eliminä. Atro effetto o l' è l' asbasciamento di tempi de reaçion; a caffeinna a pö dä supporto in ta stanchessa, coscì comme e anfetaminne.
[Càngia] Soviadosaggio
A doxi tösceghe a caffeinna a da:
- insonnia
- alluçinaçiuin
- delirio
- in esperimenti in sce di animæ, s' è arrivou a notä convulsciuin de tipo tetanico.


text:
Niels Bohr
Niels Henrik David Bohr (Copenaghen, 7 ottobre 1885 - 18 novembre 1962) o l'è stæto un fixico, matematico, filosofo da sciença, teorico da fixica e accademico daneize.
O desse di contributi essençiæ inta comprenscion da struttua atomica e inta meccanica quantistega.
[Càngia] Biografia
Bohr o nascette a Copenaghen into 1885. So poæ, Christian Bohr, o l'ea professô a-a facortæ de Fixiologia a l'Universcitæ de Copenaghen e scrovitô de un comportamento de l'emoglobiña dîto effetto Bohr, mentre so moæ, Ellen Adle Bohr, a vegniva da una ricca famiggia ebrea sefardia, assæ importante into mondo bancaio daneize e in parlamento. So fræ, Harald Bohr, o l'ea un matematico e zugao de balon da naçionâ daneize, convocao a-e Olimpiade. Niels ascì o l'ea un zugao de balon dilettante, e o zugò pe un periodo insemme a-o fræ in te una de squaddre de Copenaghen e vegnindo convocao, pù sença chinâ in campo, pe a Naçionâ. Bohr o se laoriò a l'Universcitæ de Copenaghen into 1911. O se trasfeì da pœu a l'Universcitæ de Manchester, in Inghiltæra, dove so tudiò con Ernest Rutherford.
Rutherford o l'aveiva proposto un modello de atomo in to quæ quæxi tutta a massa de l'atomo a l'è concentrâ in te una porçion ben picciña, o coscì díto nucleo (caregao poxitivamente) mentre i elettroin ghe rœuan in gio. In base a-e teorie do Rutherford, o Bohr o pubbricò o so modello da struttua atomica, introduxendo a teoria di elettroin che viagian in sce di orbite ben definie, che corispondan a-i diversci staddi de energia in gio a-o nuclio de l'attomo. Bohr, inoltre, o l'introdusse l'idea che un elettron o posse cazze da un'orbita de âta energia a uña co-in energia ciu bassa, emettendo un foton de energia definia. Questa teoria a fu a base da teoria di quanti.
Niels Bohr o vègne professô a l'Universcitæ de Copenaghen e direttô "de l'istitúto reçentemente costruio da fixica teorica". Into 1922 o Bohr o riçevette o Premmio Nobel pe a fixica "pe i so serviçi inte l'indagine in sce-a struttua di atomi e da radiaçion che emama da quelli". L'instituio de Bohr o fu o punto de riferimento pe i fixichi teorichi inti anni vinti e trenta.
Bohr o sviluppò inoltre o prinçipio de complementaitæ, segondo o quæ inta descriçion da natua di procesci microfixichi intran in zœugo di aspetti complementæ ma mutualmente escluxivi, comme l'aspetto ondulatoio e corpuscolâ da luxe. L'imposcibilitæ da parte do sperimentatô de tegnî conto scimurtaniamente, inte l'atto da mezua, de proprietæ quantisteghe complementæ, a l'è a l'origine do carattere aliatoio e probabilistego de lezze da meccanica quantistega. O prinçipio de complementaitæ o fu fin da subbito a cornixe concettuâ da meccanica quantistega, a-o quæ interno vegniva inglobao o prinçipio de indeterminaçion de Heisenberg comme caxo particolâ do generâ carattere complementâ di procesci da fixica atomica. O prinçipio de complementaitæ e o prinçipio de indeterminaçion saieivan stæti i pilastri portanti da grande interpretaçion fixica "ófiçiâ" da meccanica quantistega, l'interpretaçion de Copenaghen.
L'interpretaçion de Copenaghen a fu attaccâ da Albert Einstein, o quæ o no credeiva inta natua intrinsecamente probabilistica di procesci fixichi, in sce scala atomica ascì. O pensava a-a natua comme un scistema perfettamente ordinao de lezze naturæ semplixe e deterministiche. Pe questo l'Einstein e o Bohr ebban de vivaxe discuscioin in sce-i fondamenti fixichi e filosofichi do mondo naturâ.
O ciu famoso allevo do Bohr, Werne Karl Heisenberg, o fu inoltre pe doi anni a-a testa do programma nucleâ tedesco, o progetto do regime nazista finalizzao a-a costruçion da bomba atomica. Sciben che o rollo effettivamente avuo da-o Heisenberg into programma nucleâ tedesco o l'è ancon oggetto de discuscion, a so conlaoaçion co-i nazisti a misse fin a l'amiciçia co-o Bohr.
Niels Bohr e so moggê Margrethe ebban sei figgioeu. Doi moin piccin. Un, Aage Niels Bohr (1922-2009), o l'è stæto Premmio Nobel pe a fixica into 1975. Into settembre 1943, durante l'occupaçion nazista da Danimarca, Niels Bohr pe evitâ l'arresto da parte da poliçia tedesca o scappò in Sveçia e da lì a Londra. Into novembre do mæximo anno, invece, Bohr e o figgio Aage se trasfen inti Stæti Unii, primma a New York e da pœu a Los Alamos, dove, oltre a-a so competença in mateia, o desse de importante informaçioin a-i âtri sciençiæ do progetto in sce-o stæto de avançamento di progetti nucleæ tedeschi.
Doppo a guæra o tornò a Copenaghen e o sostègne l'uso paxifico de l'energia nucleâ. Into 1957, in sce iniçiativa so e do politico sveddeize Torsten Gustafsson, nascette o NORDia, l'Istitúio Nordico pe a Fixica Teorica, con sede a Copenaghen. O moì inta capitâ daneize into 1962.
[Càngia] Riconoscimenti
L'elemento chimico Bohrio l'è coscì ciammao in so ónô.
Gh'è stæto dedicao un asteroide, 3948 Bohr.
In sce-a Luña gh'é stæto dedicao un cratê de 71 km de diametro[1] e una valle de 80 km de longhezza[2].
Into 1965, trei anni doppo a so morte, l'Istituio de Fixica a l'Universcitæ de Copenaghen o l'ha assunto o nomme de "Istituio Niels Bohr".
O l'è ritræto in sce-a banconota da 500 coroñe daneixi.
[Càngia] Note
- ↑ (EN) Moon: Bohr
- ↑ (EN) Moon: Vallis Bohr


text:
Michele da Cuneo
[Càngia] Biografia
U cugnumme de Michele da Cuneo, au cunträiu de l'apparensa, u nu vegne da Cügnu 'nteisu cumme Cuneo, in italian, ma cun tütta prubabilitae da (maexima prununsia in zeneise ma diversa grafia in italian) Cügnu inteisu cumme Cunio, frasiùn d'u Segnu, inchö in t'u cumüne de Vuè (Vado Ligure, a rumann-a Vada Sabatia). I Da Cuneo l'éan amixi de famiggia di Culumbu (a famiggia de Cristoforo), e Miché (Michele) u l'è staetu grandiscimu amicu de Cristoforo Colombo, finn-a da che l'aean garçuin. I Culumbi i cattiàn propriu da in Da Cuneo a sö cà in Valcada, insc'e artüe de Lêze (Legino). Questa cà a l'è a inchö l'unica prupriêtè ligure di Culumbu doccümentö cun precixiùn da in attu nutarile ancun existente. Recentemente u s'è scuvertu a cà êse foscia n'ätra da quélla ch'u s'è sempre credüu quella di Culumbi, ma u v'è da dî che i storici e i studiûsi i s'aean cunfûsi de poche dêxenne de metri (e due cà sun in faeti multu vixinn-e in linea d'äia; a vaea cà de Culumbu a se tröva in via Belvedere n. 7, surva Leze). Da u libru de Walter Ferro, Storia di Savona e delle sue monete, pagina 153: «... Due sun e côse evidenti: u Navegatù u l'è viscüu paigiu tempu a Sann-a, dund'u s'aea trasferìu cun a famiggia da Zena, e u nu s'è mai scurdö de questa sitae, se u l'è vaea che incun inchö ünn-a de primme isule da Lé scuvèrte a porta u numme de Saona ( isla Saona ): ciammò "Adamanay" da e génte lucäli, a se tröva ciù o menu 5 miggia a sud-est de Haiti e a l'a inn-a superficie de 110 chilommetri quaddri. ... Se, cumme u pä, u numme u l'è staetu pe'ndavèi daetu da Culumbu lê maeximu, u vä a penn-a vedde che Zena a nu góde de'n täle onûre, e dumandäsighe u perché».
[Càngia] Bibliografia
- Agostino Maria De Monti, Compendio di memorie historiche della città di Savona.
- Walter Ferro, Storia di Savona e delle sue monete, Editrice Liguria, Savona, 2001.
- Danilo Manera, L'isola regalata (Viennepierre 2002). Contiene il testo del manoscritto di da Cuneo e un documentario in DVD.
- Giuseppe Milazzo, Michele da Cuneo e l'isola di Saona, Comitato Colombiano Savonese, Savona, 1995.
- Giuseppe Milazzo, Colombo, Michele da Cuneo e l'isola regalata in L'isola regalata (Viennepierre 2002).
- Giuseppe Milazzo, La casa di Colombo a Valcada (e il rinvenimento di un tabernacolo del XV secolo, pp. 99-128, 9 ill. in Vol. XLII, 2006. Atti e Memorie della Società Savonese di Storia Patria, n.s. (coordinamento scientifico ed editoriale di Furio Ciciliot). Marco Sabatelli Editore, Savona 2006.


text:
Zinöa
Lucalitae int'a periferia de Sann-a cumprèsa tra a Madónna dü Munte, a Crûxetta (doppu quellu che inchö u l'è ciassä Amburgo, vexìn a Natarella ) e i Bricchetti a nórd e est, e a fuxe du Cuggiæn a ovest. U numme u identifica ciü prupriamente a burgä de pescuèi pói revuluçiunä da i cangiameni d'a Via Aurelia.
A Zinöa se trövan:
- a Parrichiâle dedicä au Santu Spiritu.
- a 150 metri i rüderi d'a gêxia omónima antiga (rumanica).
- u punte "d'i Saraceni" custruìu in t'u 1434 sutta Filippu Maria Viscunti - pe 'stu punte vedde a pagina de Sann-a. e asci Adamaney


text:
Murta
[Càngia] Descrisiùn
Arbutus unedo (in çerte zóne de l'Itallia anche çéxia de mä ), o murta, u l'è in arbüstu, in custu, d'a famiggia de Ericaceae.
U l'è in arbüstu cun tante ramme, insc'ou russicciu quande i sun zuene. U pö rivä a 7-8 m de artessa.
U l'a fögge oväli lançeolae, de 2-4 citti pe' 10-12 citti, ciü fusche in çimma ae ramme, cun pegullu cürtu e lamina düa, de surva insc'ou vèrde-scüu e lüstra, sutta ciü ciaea, cu'u bordu dentellou.
E sciue i sun insême a rappi ch'i pendan, cu'a curolla giancu-giäna o insc'ou rösa, urçeulä e cun 5 denti piccin ricieghae a l'inföa de 5-8 pe' 6-10 citti.
U frütu u l'è inn-a bacca riunda de ~ 2 citti, carnusa e russa quande möia, cuvèrta de tübercu ciütostu düi e spessi qarche milimetru; u cuntégne in alcalóide ch'u pö pruvucä grävi prublémi in génte ch'a gh'è particularmente sensibile. D'ätra pärte u numme latin u ne sügerisce de mangiäne pochi (unedo = unus edo = ne mangiu ün sulu).
U sciuìsce in otubre-nuvembre e i früti möian in te l'annu doppu a-a fin de l'estae e in autunnu.
[Càngia] Habitat
A murta l'è in elementu tipicu d'a maccia mediterranea: a l'è nativa d'e têre de l' Európa meridiunäle ma u se tröva tantu ascì Califórnia.
A l'è inn-a spécie termófila e ghe piaxan terèn accidi e siliceu-argilusi.
[Càngia] Cuiuxitae
In ursu ch'u mangia da inn-a cianta de murta a l'è u scimbulu d'a çitae de Madrid


text:
Lengue altaiche
A classificaçion de e lengue altaiche a l'è disputâ.
Secondo a tesi ciù comun, se tratta de unn-a famiggia legnoistega do gruppo indoeuropeo, che a g'ha ciù de sciuscianta lengue parlæ da çirca 340 mion de personne, particolarmente in Asia çentrâ e de levante.
A relaçion tra e diversce lengue altaiche a l'è ancheu dubitâ, secondo a tesi genetica, se tratta de un'ereditæ genetica, secondo un'ätra tesi se tratta soö de na similitudine.
Secondo a tesi genetica', a famiggia altaica a l'è costitùa da i sottogruppi:
- Lengue turche,
- Lengue mongoliche,
- Lengue tungùse (o Manciu-tungùse),
a queste, son stæte azzonte neuvamente:
- o Giapponeise
- o Coreæno.
O Ainu o l'è stæto suggerïo comme parte da famiggia altaica, ma questa teoria non l'ha avuo de longo seguito.


text:
Locomotiva
A Locomotiva a l' è un veicolo ferroviaio dotou de motore, adatto a trainä i convogli. I tipi ciü comuni son quelli con motore elettrico (ciammæ frequentemente locomotori), diesel, diesel-elettrico; in passou l' è stæto molto diffüso a trasion a vapore. Atri tipi de apparato motore son stæti prövæ, comme a türbinna (unna compagnia che a l' ha adottou questo scistema a l' è stæta a Union Pacific in te i Stati Unïi d'America); sensa troppo successo s' è sperimentou, zà da o secolo XIX, comme propellente, l' aia compressa. Segundo o tipo de servisio che devan svolge, se distingue e locomotive da manövra, destinæ a percorsci cürti a veloçitæ bassa, da quelle che effettuan o traino de i treni in sce e lunghe distanse. Un tipo particolare de locomotiva o l' è quello a cremagliera, che o se dövia in sce linee a forte pendensa e o l' è fornio de unna reua dentä che a l' ingranna in sce a cremagliera mexima.
[Càngia] E primme locomotive italianne
L' è ben noto che a primma ferrovia a inträ in servisio in Italia a l' è stæta a Napoli-Portici, inaugurä o 3 ottobre 1839. In sce questa linea faxeiva servisio due locomotive ingleixi, che portavan e denominasioin de Vesuvio e Bayard. Successivamente s' è svilüppou anche un' indüstria nasionale italianna; fra e case costruttrici l' è stæto pioniera l' Ansaldo de Sampedenna. O giorno 2 mazzo 1846 o Regno de Sardegna o conçedeiva a Philip Taylor e Federico Prandi un mutuo pe realizzä a Sampedenna un stabilimento meccanico che o poesse in te o gio de dui anni costruî e riparä locomotive. In te un testo pubblicou in te o 1851 o meximo Taylor o dichiara de avei costruio in te o 1848 un prototipo de motrice. In seguito a o dissesto finansiaio de a Taylor e Prandi, a ditta a finiva pe esse cedüa a un gruppo i cui esponenti ciü famosi ean Carlo Bombrini, Raffaele Rubattino e Giovanni Ansaldo (comme accomandataio). Ä fin de o 1855 a nöa Societæ a consegnava e primme due locomotive, unna de e quali a se ciammava Sampierdarena. A ferrovia fra Zena e Torin a l' ea inträ in servisio zà da o dixembre de o 1853, utilizzando da Busalla a Torin locomotive a trei asci Cockerill (Nümeræ SFAI - oscia Società Ferrovie Alta Italia 369-372), Hanswell (SFAI 801-804) e Stephenson (SFAI 701-702). In sce o træto de linea Pontedeximo-Busalla, con pendensa de o 35 pe mille, queste macchine lasciavan o posto a de atre locomotive, i famosi Mastodonti di Zovi (immatricolæ con i nümeri SFAI 1051-1070). Se trattava de macchine a 4 asci, destinæ a operä accoppiæ da a parte de o forno, in moddo da poei fä servisio con un fuochista ünico. Ean costruìe da a Cockerill (unna ditta belga).
[Càngia] Locomotori elettrici
I locomotori elettrici son alimentæ dall' esterno attraverso unna linea aerea de contatto. In rari caxi (soviatütto pe o passou, o ancon oua in ambito indüstriale) l' è stæto döviou l' alimentasion interna mediante batterie: ha funsiônou coscì, in Italia, a linea Monza-Trezzo-Bergamo e, in parte, a Pisa-Pontedera (ma queste linee ean classifichæ comme tranvie); o l' è o scistema scelto anche pe o ripristino de a ferrovia de Cogne in Valle d' Aosta, a cui avertüa a se sta però rivelando problematica. L' alimentasion con linea de contatto a pö esse a corrente continua o alternä; in Italia e linee FS dövian corrente continua a 3000 Volt; in passou çerte linee ean alimentæ con corrente alternä trifase a 3600 Volt e 16 Hertz. In Liguria a trifase a l' ha servio a linea de i Zovi da Pontedeximo a Busalla. De solito i locomotori elettrici han 4 o 6 asci motori. Quande o motore de trasion o l' è montou in sce unna carrossa passeggeri se parla de elettromotrice; un complesso de elettromotrici o se definisce elettrotreno


text:
Auföggio
L' Auföggio (nomme scientifico Laurus nobilis), o l' è un erbo da famiggia de Lauracee.
[Càngia] Aspetto
L' artezza a pö arrivä a 15 metri; spesso però o se presenta comme un sempliçe arbusto o custo. E föggie sun perscistenti, trattandose de unna cianta sempreverde, han forma lançeolä e superfizie coriacea. I sciui sun dioici de un colore tendente ao giano. I früti sun di ballin (drupe) neigri, ellittici; a sümenza a l' ha de grosse cotiledoni. E parti da cianta cuntegnen un öio essenziale.
[Càngia] Distribuzion geografica
L' auföggio o l' ea presente in ta flora da region do Mâ Mediterraneo zà dürante l' era terziaria. Segundo çerti, o saieva poi sparìo, pe esse riportou in tempi storici in Greçia e in Italia dall' Asia Minore. Unn' atra teoria a o da comme endemico in ta nostra penisola.
[Càngia] Ütilitæ
E föggie sun dövie in cüxinna, mentre e drupe servan pe a preparazion de liquuri.
[Càngia] Significou allegorico
In te l' antighitæ questa cianta a l' ea sacra a Apollo, comme ricorda o mito de Apollo e Dafne. L' Auföggio o vegniva associou ai poeti e ai vinçitoi.


text:
Induiximo
L'Induìximo o l'è a ciù antiga de-e prinçipâli religioìn do mondo e, con ciù de 900 milioìn de fedeli, a l'è anchêu a tersa ciù difûza, dòpo o Crestianeximo e l'Islam.
Ciuttòsto che 'na religion a l'è consciderâ unna serie de corenti devoçionâli e/o metafixiche e/o filosòfico-speculative eterogènee, co-un nùcleo de valoì e credense, ma con diversce mainee d'interpretâ quella tradiçion segondo a corente. Saiéiva a dî che l'induìximo (सनातन धर्म) òu ciù corettamente Sanātana Dharma ("Eterna lezze morâle") o l'è ciù un mòddo de vive e de pensâ che 'na religion organizzâ.


text:
Sô
O Sô o l'è a stella ciù vixinn-a a a tæra e o centro do scistema de pianeti donde se troeuva a Tæra. o Sô a lè a stella muæ dö Scistema Soâ (do quæ a costituisce ö 99,8% dä massa), in gio ä quæ orbitan i oeutto pianeti prinçipæ, i pianeti nàni Çee, Pluton e Eris e i atri corpi ciù pìccin, tra cui i asteròidi, mülti meteoroìti, e comete, e a povie diffusa int'o spaçio. L'energia soâ, emanâ sotto forma de radiaçioin elettromagnètiche (luxe), consente a vitta insciö noströ pianeta (sensa a luxe soâ no saiæ poscibile a fotoscintexi clorofilliann-a, ch'a produxe l'oscigeno necessaiö pe a gran parte di esei viventi) e a detèrmina i fenomeni climatiçi.


text:
L'Académia Ligùstica do Brénno a l'é stæta fondà'nta néutte de San Gianbatìsta do 1970 da 'na mànega d'apascionæ da léngoa zenéize ch’àn compilò'n manifèsto pe inandiâla.
In pràtica a no l’à mâi fonçionòu. Ma gh’é o nómme, o scìnbolo, a tradiçión: Cöse da no pèrde.
Écco perchè da-o 23 d'arvî do 2008, fèsta de San Zòrzo, o scîto de l'Académia Ligùstica do Brénno o l'é in sciâ ræ.
[Càngia] O scîto de l'Académia
O l'é stæto pensòu pe poéi avéi de longo a disposiçión unna grafîa ofiçiâ da léngoa zenéize e de seu varietæ, insémme a da documentaçión in scê nòstre parlæ.
Lì gh'é spiegòu a Grafîa ofiçiâ do zenéize, gh'é di agiùtti gramaticâli pe savéi scrîve e parlâ in zenéize corètto, gh'é a stöia de l'Académia, unna mediateca con cansoìn e testi, e âtre pârti che saiàn inbastîe cian cianìn.
O dixe ascì: O ténpo o ne diâ se Internétte o l'aviâ agiutòu e nòstre parlæ de Ligùria a restâ vîve.
[Càngia] O Manifesto (1970)


text:
Sardegna
A Sardegna, nommi offiçiâ: Regione autonoma della Sardegna in italian e Regione Autònoma de sa Sardìgna ò Regioni Autònoma de sa Srdinnia in sardo , a l'è unn-a region a statuo speciâ dell'Italia de un mion e 600.000 abitanti, con capoleugo Caggiai. A Sardegna a l'è a seconda isoa do Mâ Mediterraneo.
A Repubbrica de Zena a l'ha avùo unn-a infruensa particolâ in ta stöia da Sardegna de l'Etæ de Mëzo.
- na variante da lengua zeneise , o tabarchin, o l'è parlao in te l'isoa de San Pê, intu Pàize de Carloforte.
[Càngia] Capoleughi de provinsa
E provinse da a Sardegna son (in ordine arfabetico):


text:
O Club Atlético Boca Juniors (CABJ) o l'è 'n club sportivo d'a çittæ de Bonesaire, Argentinn-a.
Ûn de quelli che ciû popolaritæ g'han into pàize, o s'attrêuva tra i çinque grandes d'o calcio argentin. Con gran repûtassion a livello mondiâ, o l'è quello che ciû vòtte o l'ha vinto campiônâti internaçionæ ûffiçiæ (17 vòtte). Insëmme a River Plate, co-o quæ o g'ha 'na tradissionâle rivalitæ, o conserva a maggioransa d'i tifôxi d'o sport in Argentinn-a.
Stabilïo into quartê (barrio) de La Boca, inscia riva d'o Riachuelo, o l'è stæto fôndòu into 1905, e o zêuga inta primma divixôn d'a liga de calcio argentin.
I tifôxi vëgnan ciammæ ancôn "Xeneizes", paròlla c'a l'è 'na degenëassiôn d'o gentilìssio "zeneize", testimôniansa de l' influensa lìgûre inta çittæ de Bonesaire. Inti primmi anni d'a squaddra, a concorrensa a l'ëa maggiôritâjamente d'immigranti italiani sôviatûtto de Zena. O l'è stæto pe quello che s'ha comensòu a dêuviâ o nomiagio "Xeneize" pe ciammâ a qualônque cosa se riferîsse a-o club. A grafïa a l'è stæta ûffiçialissä da-a dirigensa d'a squaddra inti anni 1990 e ghe l'han missa in maggette inscia pârte infeiô d'a schenn-a. Into 2005, pe festezzâ o çentenâjo d'o Club Atlético Boca Juniors, 'sto tèrmine o l'è stæto dêuviòu pe rappresentâ 'na pûbbliçitæ dôve a paròlla "Xeneize" se mescciava con "Centenario" (forma spagnòlla de "çentenâjo") pe diventâ "XENTENARIO".
O stàddio Alberto J. Armando, ciammòu de sovente '"La Bombonera" (a bonbonêa) pe-e tribûnn-e âte che ghe dan a forma de 'na scattoa de ciappelette, o l'è ûn d'i ciû famôxi e mitologici d'o pàize, definio da Diego Maradona comme "tèmpio d'o calcio". Segôndo 'n stûddio ingléize, 'na partïa inta Bombonera o l'è o ciû grande spettàcolo sportivo d'o môndo. E partïe de ballôn co-o famôso entûxiasmo d'i tifôxi, e lûxi, e bômbe, i papê de coî, e o "carlevà" d'a gente da Boca, fan pârte de 'n spettacolo c'o no s'ascorda mâi ciû.
[Càngia] Scia leze ascì
La Boca (Buenos Aires), pe 'na descrissiôn d'o quartê zeneize d'a çittæ de Bonesaire.


text: A Napule Âsta' o farwest Pare sempe ca sparano a festa Ato ca bellezze Ato ca scugnizze Ato ca sole, che mare Ato ca pizze A Napule stanno Âe guaglione Cu Âe revolver dint' e cazuni Ato ca bellezze Ato ca scugnizze Ato ca sole, che mare Ato ca pizze Ato ca manduline Ato ca concertine Ato ca Piedigrotta Cu Âe tracchi e cu Âe botte Stammo buono come stammo Stammo buono come stammo Stammo buono e Âe signorine e marocchine a Capodichino che teneno a vere' A Napule stanno Âe padrone Cu cravatte, cammise e cazune Tene(no) Âo cellulare Tene(no) Âa varca a mare Te veneno a sparare Si nun Âlle paghe Âo pizzo Ato ca sentimente Ato ca bastimiente Ato ca tarantelle Che so fresche e so belle Stammo buono come stammo Stammo buono come stammo Stammo buono e Âe signorine e marocchine a Capodichino che teneno a vere' Buono comme stammo buono comme stammo nun schiara cchiù stu sole nuosto 'mmiezo 'e panne nisciuno e ssona cchiù 'sti tammorre e tammurrielle mammà nun me fa manco cchiù 'o crapetto cu' 'e pesielle, chello ca è stato è stato chest'è 'a modernità gente ca se spara pe' nu muorzo ca adda dà frate 'n'guollo a frate nun tenimmo dignità tu vienece a vedè simmo e Napule paisà Buono comme stammo ... buono comme stammo


text:
Provinge de Perugge
'A Provinge de Perugge ète na provinge de l'Umbria de 664.523 crestiáne. 'A provinge de Perugge confine a nord-est cu 'a provinge de Pesaro e Urbino, cu 'a provinge de Angone, cu quedde de Macerata e cu quedde de Ascoli Piceno, a sud cu quedde de Rieti e cu quedde de Terni, e a ovest cu quedde de Siena e cu quedde de Arezzo.
[cange] Storie
[cange] Sciugrafije
[cange] Comune pringipale
[cange] Note
[cange] Otre pruggette
- Wikimedia Commons tene file multimediale pe la Provinge de Perugge


text:
Campiunòu italian do Zeugo do ballon
O Campiunòu italian do Zeugo do ballon o l'è l'insemme dei tornei naçionali istituïi da-a FIGC. I campiunæ son suddivixi e organizzæ in 10 levelli, i primm-i 4 son inquadræ int'e l'area do professcionismo, invexe i atri 6 son pe i dilettànti. A Lega Nazionale Professcionisti organizza e dirixe i deu maggiori campiunæ, a Serie A e a Serie B, mentre a Lega Italiana do Ballon Professionisctico organizza e dirixe a Sere C1 e C2, o terço e o quarto levello do professcionismo. I diversi campiunæ a carattere dilettantistico son organizzæ da-a Lega Naçionale Dilettànti, tra cui a Serie D, o quinto livello do ballon italian.


text:
Regno de Sardegna
O Regno de Sardegna e Corsica o l'è stæto o precursô do proscimo Regno d'Italia.
O g'ha avuo inandio formalmente a Romma, in te l'antiga Basilica de San Pè, o 4 arvî do-o 1297, quande papa Bonifaçio VIII, pe arrangiâ a rattella tra angioin e aragoneixi in scio Regno de Siçilia, investì o re d'Aragonn-a Giacomo II do jus invadendi in scia Sardegna e in scia Corsega.
Nonostante a deciaraçion do Pappa, a Sardegna e a Corsega non vegnan unïe in te un stato. A Corsega a vegne un teritöio da Repubbrica de Zena fin a o 1768, quande a passa a a Fransa. A Sardegna a l'è pe contro divïza in quattro regni (Calari, Arborea, Torres e Gallura) squæxi autonomi, dove l' influensa de Zena e Pisa sorvetutto in scie coste a l'è molto forte.
A coronn-a de Sardegna a l'è passâ a i Savoia in to 1720, appreuvo ao trattoö de Londra do 1718, in to quæ vegne stabilio tra l'ätro, che o re Vitöio Amedè II mollesse a Siçilia a l'Austria in cangio da Sardegna.


text:
Segonda Guæra Mondiâ
Segonda guæra mondiâ, conflito into quæ fu coingugeito squæxi tutti i paixi do mondo, combattúo da-o 1939 a-o 1945. I prinçipæ contendenti fun Gran Bretagna, França, Stati Unii d’America e Union Sovietica da una parte, Germania, Italia e Giapon da l'âtra. A fu una guæra totâ sotta diversci aspetti: giograffego, perché a l'interessò tutti i continenti; economico, perché a costrinse i paixi coingugeiti a un sforço produttivo sença precedenti; idiologgico, perché combattua pe di idiæ radicalmente contrapposti; demograffego, perché a coingugette a popolaçion civî in pâ mezua de forçe militæ.
[Càngia] E premisse
[Càngia] O fallimento da Societæ de Naçioin
I presupposti do trattao de Versailles, che addossavan a-a Germania e a l'Aostria a responsabilitæ da primma guæra, no poeivan a-a longa êse açettæ da-i Tedeschi; d’âtra parte, e condiçioin finançiaie e territoriæ imposte a-a Germania, mentre da un lao ean troppo due, da l'âtro no ean suffixente a impedíne a resurreçion militâ e industriâ. De fæto, e claosole do trattao costituin o terren de cortua pe una renascita do militarismo e do naçionalismo tedesco.
Atre menaççe a-a paxe s'andon addensando into corso di anni 1930, mostrando a deboleçça da Societæ de Naçioin. L’impreiza giapponeize in Manciuria (1931-32), co-a costituçion do stæto vassallo do Manchoukuo, a l'inferse un primmo corpo a-o prinçippio da segueça collettiva e a se concluse co-a sciortia do Giapon da-a Societæ de Naçioin, abbandonâ into 1933 da-a Germania ascì, doppo o fallimento da Conferença de Zenevia pe o disarmo. Mentre o governo nazista o dava libera attuaçion a un masciscio incremento de forçe militæ, in violaçion de limitaçioin imposte da-o trattao de paxe, areston ascì prive de efficaxe applicaçion e sançioin decretæ da-a Societæ de Naçioin contra l’Italia quande a l'attaccò l’Etiopia (1935). Quande a Germania o riocupò militarmente a Renannia (7 março 1936), a fu a Gran Bretagna, int'o spiito proprio da diplomaçia tradiçionâ votta a un equilibbrio de forçe, pe contrastâ in Œüropa l’influença de URSS, França e Italia, a negâ o so consenso a un intervento attivo da Societæ de Naçioin. A sciortia formâ de l'Italia fascista da-a Societæ de Naçioin into dexembre 1937 a ne sançionò definitivamente a crixi.
[Càngia] E relaçioin internaçionæ
A conquista de l'Etiopia a l'aveiva visto a Germania nazista a scianco de l'Italia fascista: o ligamme o se rafforçò con l’accordio in sce l'annescion tedesca de l'Aostria (11 luggio 1936), a nascita de l'asse Romma-Berlin (incontro Hitler-Ciano, 20-24 ottobre 1936), e a comun politica risguardo a guæra civî in Spagna (1936-39), dove se mezuon pe a primma votta direttamente e forçe do fascismo e de l'antifascismo eüropeo. Da alloa a scena politica internaçionâ a fu dominâ da-e manifestaçioin violente da voentæ de potença germanega. Into março 1938 s'ebbe l’annescion tedesca de l'Aostria. L’accordio de Monnego do settembre 1938, ch'o l'aotorizzò a Germania a occupâ i Sudeti o sarvò provvisoiamente a paxe ma, doppo l’annescion di Sudeti, l’occupaçion tedesca de Boemmia e Moavia, co-a conseguente dissoluçion da Cecoslovacchia (15 março 1939), a reize ciæa a-a classe dirizente britannega l’imposcibilitæ da polittica de appeasement scin a alloa perseguia. O governo de Londra o l'approvò di ingenti stançiamenti pe e forçe armæ e a coscriçion obrigatoia. O 22 mazzo 1939 fu concluso a Berlin l’alliança italo-tedesca (notta ascì comme patto d’âçâ ).
O patto de no aggrescion tedesco-sovietico (patto Ribbentrop-Molotov), sciglao o 23-24 agosto 1939, in vista de l'attacco a-a Polonia, o costituì l’antecedente immediao de l'attacco tedesco a-a Polonia e quindi da nœuva guæra mondiâ. O 1° settembre 1939 a Polonia a fu invasa; o 3 França e Gran Bretagna deciaron guæra a-o Reich. L’Italia scin da-o 1° settembre aveiva invece deciarao a ‘no belligerança’, l’astenscion da-o conflito essendo imposta tanto da l'imprepaaçion militâ e morâ do paize, quanto da l'ostilitæ da coroña e de gran parte de mæxime sfee dirizzente fasciste.
[Càngia] O conflito in Œüropa: 1939-40
[Càngia] Polonia e Finlandia
Superioî in numero e provviste de mezi coraçæ e de l'appoggio de l'aviaçion, e forçe tedesche liquidon rapidamente a rescistença da Polonia, che o 15 de settembre a fu invasa da-e truppe sovietiche ascì. O 28 de settembre (Varsavia a l'ea cheita o giorno primma) a firma de un trattao fra Germania e URSS a definì i rispettivi possesci inta Polonia e e zone d’influença de doe potençe in Œüropa orientâ. Occupæ Lettonia, Estonia e Lituania, i Sovietichi attaccon a Finlandia (30 novembre), ch'a l'aveiva refiao de cescioin territoriæ e ch'a capitolò doppo una strennoa difeiza (março 1940).
[Càngia] Danemarca e Norveggia
Respinta da Gran Bretagna e França un’offerta de paxe (6 ottobre 1939), a Germania a mesciò contra a Danemarca e a Norveggia (9-27 arvî 1940) pe procuâse una linnia de base pe circondâ a Gran Bretagna. A Danimarca, territorialmente contigua, a fu occupâ sença rescistença inte poche ôe; o rappido successo de l'attacco a-a Norveggia o fu dovúo a-a superioritæ aerria da Germania, ch'a ghe consentì o dominnio do Skagerrak e a sconseggiò l’Amiraliato de Londra da l'impegnâse a fondo inte una zona lontaña da-e proprie baze.
[Càngia] Paixi Basci, Belgio e França
Con l’attacco contra l’Occidente, començao o 10 mazzo 1940, inti Paixi Basci i Tedeschi costrenzettan a-a capitolaçion l’eserçito olandeize in 5 giorni. O 13 de mazzo aveivan sfondao ogni difeisa fra Namur e Sedan. O comando françeize, percose a rottua in sce-a Mœusa a mezuava solo 50 km e a linnia Maginot a l'ea intatta, o pensò che foise suffixente concentrâ de truppe de riserva, a N e a S de colonne nemighe de sfondamento, pe tamponâ o versamento e pigiâ ciu tardi l’offensciva. Ma o no l'ea preparao a sostegnî una guæra manovrâ da-e gren unitæ coraçæ tedesche. De catastrofe in catastrofe (o Belgio o s'arreize o 28), a battaggia da Manega a se concluse, o 3 de zugno, co l'ariescia evacuaçion de truppe britanneghe da Dunkerque. O 5 de zugno, co-a battaggia de França començò l’urtima fase da campagna de l'Ovest: da-o 5 a l'11 de zugno, l’eserçito françeize o fu annintao e o 22 de zugno, a Rethondes, a França a firmò l’armistiçio co-a Germania, e o giorno doppo con l’Italia, intervegnua o 10 zugno.
Tra e conseguençe politiche do crollo françeize gh'è da includde o rafforçamento de l'asse co-a firma do Patto tripartio (27 settembre 1940) tra Germania, Italia e Giapon.
[Càngia] A battaggia aerrea d’Inghiltæra
O successo radicâ e in mezua no prevista in sce-a França o poze a-o comando tedesco o problema de un grande sbarco in Gran Bretagna, che, guidâ aoa da W. Churchill, a l'aveiva respinto de nœuve proposte de paxe (19 luggio 1940). Hitler e o generâ A. Jodl, aotoî do cian d’invaxon, se propozan ançitutto a conquista da superioritæ æia in sce-a Manega, in moddo da interdî dieivemente i ægoe de quello mâ a-a Mariña britannega. Un masciscio attacco æio tedesco, attuao tra l’8 d'agosto e o 31 d'ottobre (ma scin a-o mazzo succescivo saieivan proseguii i bombardamenti notturni inte çittæ industriæ), o se concluze con l’insuccesso. L’aviaçion tedesca, pe a mancança de bombardê a grande aotonomia de xœuo, a se rivelò impotente a sottopoñe l’intrego territoio nemigo a di attacchi pesanti, prolongæ e precixi. I Ingreixi, superioî inte l'addestramento a-o xœuo strategico, se zovon ôtr'a ço do radar, ancon ignotto a-i Tedeschi. O fallimento da battaggia aerrea d’Inghiltæra o l'ebbe de conseguençe risolutive in sce l'exito da guæra, perché a Gran Bretagna a mantègne o controllo æio da Manega e a Germania a dovette renonçiâ a-o cian d’invaxon progettao.
[Càngia] L’intervento de l'Italia
O 10 de zugno l’Italia a l'aveiva diciarao guæra a-a França e a-a Gran Bretagna, inte l'errâ convinçion che e sciorte do conflito foisan decize. E opiaçioin (battaggia de Alpi Occidentæ ) contra a França, ormai desfæta, se desgugettan fra o 21 e o 23 de zugno e fun sospeize o 24 con l’armistizio de Villa Incisa.
Pe l’Italia inte un primmo periodo a guæra a l'ebbe comme tiatro escluxivo o Mediterrannio: e battagge de Punta Stilo (8-9 luggio 1940) e de Cappo Teüladda (27 novembre 1940) mostron l’inferioritæ strategica da Mariña italiaña pe a mancança de nave porta-aerrei; a scituaçion italiaña a s'aggravò urteriomente pe l’attacco aerreo de sorpreiza contra a flotta concentrâ a Taranto (11 novembre). Inta battaggia de Cappo Matapan (27-28 março 1941), l’uso notturno do radar da parte britannega o l'aviæ aggravao a sconfita da flotta italiaña, ch'a no l'aviæ ciu posciúo contrastâ a superioritæ nemiga.
[Càngia] A guæra in Affrica
Inte l'Affrica Orientâ Italiaña l’intrâ de l'Italtia into conflito a portò l’Asse a contatto con l’Impeo britannego in Egitto, Sudan, Uganda, Kenya, Somalia, pe una frontea de circa 6000 km. Inte ciu lontañe regioin do so impeo d’Africa o stæto Maggiô britannego, pe guaagnâ tempo e pe risparmiâ energie e ommi, o l'abbandonò e zone ciu menaççæ da-a sciacante supeioitæ iniçiâ italiaña: coscì fu evacuao a Somalia britannega. A controffensciva a fu preparâ contemporaniamente in Africa Orientâ e in Libbia: into primmo territoio, pe o netto squilibbrio de forçe opposte, doppo circa un anno e mezo de opiaçioin, a difeisa italiaña a no poette evitâ a vittoia britannega (6 arvî 1941, capitolaçion de Addis Abeba; 27 novembre 1941, cheita de Gondar, urtimo presciddio italian in Etiopia a depoñe i arme).
In Africa settentrionâ, doppo l’occupaçion de Sciddi Barrani a œuvia de l'Eserçito italian comandao da R. Graziani (12 settembre 1940), i Ingreixi, a-o comando do generâ A.P. Wavell sferron un’offensciva (8 dexembre 1940-9 frevâ 1941) ch'a se spinse scin a Bengaxi, menaççando gravemente in Africa l’Italia. L’intervento de rinforçi æii tedeschi e de un rezimento coraçao (Afrika Korps), a-o comando de E. Rommel o l'invertì i rapporti de forçe: fra o 28 março e o 29 arvî 1941, e forçe britanneghe, inte una scituaçion de netta inferioritæ (tanto ciu che o governo o l'aveiva disposto che una parte de l'armâ da Cirenaica a foise inviâ in Grecia), fun costreite a l'abbandon da Cirenaica. Restava in man britannega Tobruk, importante punto d’appoggio pe e futue opiaçioin, inutilmente ascidiâ da-e forçe de l'Asse.
[Càngia] O conflito into 1940-41
[Càngia] E campagne de l'Asse in Grecia e inti Balchen
A guæra d’aggrescion contra a Grecia intrapreiza da l'Italia o 28 ottobre 1940, doppo un’iniçiâ penetraçion into settô de l'Epio, pe l’incagnia rescistença grega a s'ea resciorta inte un sostançiâ fallimento, costrenzendo i armæ italiañe a retrocedde, subindo forte perdie, in poxiçion ciu vexiña a-i porti de sbarco. Pe rafforçâ a scituaçion de l'Asse inta region barcanega, compromissa da-i insuccesci da campagna italiaña in Grecia, Hitler o l'accentuò a prescion in sce-a Burgaja, che o 1° março 1941 a l'aderì a-o Tripartio; pe frontezzâ e conseguençe do corpo de stæto antinazista in Iugoslavia (27 março 1941), o 6 d'arvî començò a campagna pe l’occupaçion da Iugoslavia, che o 18 a fu costreita a l'armistiçio.
Intanto, i armæ tedesche provegninte da-a Burgaia occupâ intron in Traxa; a linnia Metaxàs (eretta inta zona de confin da Grecia co-a Bulgaja) a fu rapidamente agïâ e e masse coraçæ tedesche razonsan Salonicco dove, doppo o rembarco do corpo de spediçion britannego, o 23 d'arvî fu firmao l’armistiçio tra Grecia e potençe de l'Asse. Padroin de Salonicco, da valle do Vardar e da conca de Monastir, i Tedeschi occupon doppo una rapida campagna tutta a Grecia (3 mazzo 1941) e inte 24 giorni fu compia a conquista aerria de Cretta.
[Càngia] A primma campagna contra l’URSS
Doppo o van tentativo de cegâ a Gran Bretagna e de persuadde a Spagna a-a collaboraçion militâ, Hitler, into timô de un intervento soviettico contra a Germania, o decise de invadde l’URSS, ch'a l'aveiva conquistao di territoi a O (zugno 1940, annescion di stæti balteghi, aquixiçion da-a Romania de Bessarabia e Bucovina settentrionâ). In gaa sotterrannia co-a diplomaçia sovietica, l’Asse o conseguì di decixivi succesci in Œüropa centro-orientâ: adexon (novembre 1940) a-o Tripartio de Ungaja e Romania (seguie da-a Burgaja); doppo l’occupaçion de Iugoslavia e Grecia, a Vienna o 23 arvî a diplomaçia italo-tedesca a sanciva a nascita do Nœuvo orde balcanego: condominio de l'Asse in sce-a Slovenia, assegnaçion da costa dalmata a l'Italia, ch'a l'ótegniva ascì o protettoato in sce-o ricostituio Monteneigro, di compensci territoriæ inta Iugoslavia a Ungaixi e Burgai (questi urtimi s’ingrandivan ascì a speize da Grecia).
Consolidâ a proprio favô a scituaçion strategica, a Germania a començò o 22 zugno 1941 e opiaçioin de guæra contra l’URSS. O cian d’attacco (opiaçion Barbarossa ) o fu quello de totâ anientamento ideao da Hitler, portao a sottovalutâ a conscistença militâ do nemigo. A strategia de l'Armâ rossa, a-a quæ se dovette a sarveçça de l'URSS, a fu de impegnâ o nemigo quante ciu a longo poscibile, sarvo, a-o momento crittico, sottraise a-o combattimento fandose scuo do spaçio: fun interposte distançe sciña de 250 km, in moddo da esaorî e formaçioin motocoraçæ, che zonzeivan a-a fin da tappa prive de carburante; ôtr'a ço, percose çittæ e campagne vegnivan destrute segondo a tattega da ‘tæra bruxâ’, i complesci coraçæ tedeschi arestavan fermi in atteiza di rifornimenti. Ascì pe o ritardo imposto a l'avançâ da-i complesci difenscivi da linnia Stalin , solo che o 10 novembre 1941 e forçe tedesche affronton o scistema difenscivo de Mosca: quande o 6 de dexembre, doppo di giorni de combattimenti sostegnui inte ciu avverse condiçioin de climma e de terren, o meccanismo da Wehrmacht concentrao contra Mosca o cessò de fonçionâ, i Sovietichi s'asbrion inta primma controffensciva d’uverno.
[Càngia] A diplomaçia alliâa
Inte l’agosto 1941 se manifeston za i effetti politico-diplomatteghi da nœuva aggrescion tedesca: un accordio anglo-sovietico o portò a l'occupaçion comuña de l'Iran, indispensabile ponte de transcito pe i rifornimenti che da-a Gran Bretagna alimenton a rescistença sovietica.
Into frattempo, con l’applicaçion do Lease and Lend Act (11 março 1941), una poderosa corente de agiutti militæ a-e democraçie a s'ea messa in movimento da-i USA, dove o Congresso scin da-o 1937 o l'aveiva abbandonao a politica isoaçionistega dando iniçio a-o riarmo da naçion. O 14 agosto 1941 F.D. Roosevelt e Churchill s'incontron a Argentia (Tæranœuva) pe a compilaçion da Carta atlantega, ciæa manifestaçion do propoxito statunitense de parteçipâ direttamente a-a guæra.
[Càngia] L’attacco giapponeize
Contra i USA o 27 settembre 1940, a l'undeman da sconfita françeize, o Giapon o l'aveiva aderio a-o Patto tripartio ch'o-o ligava a Germania e Italia co-o scopo ch'o servisse a-i so propoxiti de penetraçion inte l'Axia orientâ. In effetti, l’attezamento de sostançiâ conlaboaçion imposto a-o goerno françeize da-a Germania o consentì a-o Giappon de sottomette gradualmente into 1940-41 tutta l’Indociña françeize. Otr'a êse fonte preçiosa de mateie primme, o possesso do Sud-Est axiatego o doveiva servî pe rescinde ogni contatto di USA co-a Ciña e l’intrega Axia orientâ, scin a Scingapô; una votta sconfita a Ciña con l’occupaçion de vie de rifornimento statunieize in Birmania, i Stati Unii saieivan stæti infin costreiti a riconosce a preminença do Giappon inte l'Estremmo Oriente. I strepitoxi ma inluzói succesci riportæ da-i Tedeschi inta campagna de Ruscia de l'estæ-aotunno 1941 aveivan convinto i circoli militæ niponneghi che a rescistença sovietica a stesse pe crollâ e che foise zonto pe o Giappon o momento d’inseise into conflito in atto in Occidente. Mentre ch'ea in corso de trattative diplomateghe con Washington, o 7 dexembre 1941 (un’ôa primma che avesse lœugo a-a Casa Gianca l’odiença recesta da-a rappresentança diplomatica giaponeize) o governo do generâ H. Tojo, mediante l’attacco de Pearl Harbor o dette repentiñamente iniççio, a-a guæra co-i USA (Italia e Germania intrian in guæra contra i Stati Unii l’11 dexembre). O 10 dexembre, 2 unitæ britanneghe a grande raggio d’açion, a Repulse, e a Prince of Wales, fun affondæ into Paxiffego. Inte 4 meixi, o Giappon o l'attuò a parte ciu importante do programma iniçiâ de espanscion territoriâ in Axia: a Thailandia invaza a se alliò co-o Giappon (21 dexembre), che da quello territoio o scadenò l’offensciva contra a Malaysia e Scingapô; Hong Kong o caze' a dexembre, a zenâ fun invase Birmania, Indie Orientæ Olandeixi, Nœuva Guinea, Salomon e Feipiñe.
[Càngia] A conferença de Washington
Churchill e Roosevelt inta primma conferença de Washington (22 dexembre 1941-14 zenâ 1942) decidettan de concentrâ o sforço prinçipâ de guæra contra a Germania, a-o fin d’impedî l’attuaçion do so cian de controllo de tutto o potençiâ economico eüropeo mediante o sciaccamento de l'URSS e de restâ provizoiamente in sce-a difensciva into Paxiffego. Arestæ con poche coraçæ a dispoxiçion doppo Pearl Harbor, i USA costruin a ritmo accelerao e portaerrei, pe adeguâse a-e nœuve exigençe da tattica æronavâ. S'aseguon in tâ moddo o successo contra i Giapponeixi inte battagge do Mâ di Coali (7-8 mazzo 1942) e de Midway (4-6 zugno 1942), che sventon a menaçça diretta verso l’Aostrallia.
[Càngia] I opiaçioin belliche into 1942-43
[Càngia] A bataggia de Stalingraddo
Inta posa invernâ, i Sovietichi aveivan riorganizzao i corpi coraçæ e sorvetutto rafforçao potentemente l’artigiaja anticaro, mentre e fornitue di Anglo-americhen seguivan una curva ascendente. In campo tedesco o sforço o vègne a gravitâ squæxi solo che in sce-o gruppo sud che, a-o comando de F. von Bock, o l'aviæ dovúo destruzze i armæ sovietiche distribuie fra o Mâ d’Azov e a region de Kursk, sfondâ tra Voronež e Šachty, in sce-o vertixe de l'ansa do Don (de fronte a Stalingraddo), quindi, con un movimento de converscion, marciâ verso Mosca da tergo. O cian difenscivo sovietico o consciderava obiettivo fondamentâ o mantegnimento do settô de Voronež, pe evitâ l’ingugimento diretto de Mosca da E. I succesci conseguii a luggio e inta primma decade d'agosto contra o nemigo in rotta ch'o l'abbandonava, deximao, di immensci teritoi, condussan l’âto comando tedesco a-a decixon de sottrae a l'armâ coraçâ de von Bock, diretta verso Stalingraddo, un bon terço di effettivi, pe asbrialo a-a conquista di petrolli do Caocaso. Coscì a Wehrmacht a s'atrovò a perseguî scimurtaniamente doi obiettivi separæ l’un da l'âtro da de distançe enorme inte quæ a mancança de vie de comunicaçion a rendeiva imposcibili i scangi di ommi e di mezi. L’attacco sovietico lanciao o 19 novembre, aveiva imprexonao a VI armâ tedesca into settô de Stalingraddo, tra o Don e o Vorga. A controffensciva sovietica d’inverno, sviluppaase da-o 10 zenâ 1943, a recacciò i Tedeschi (março 1943), in sce-o medio Donez. L’exito da battaggia de Stalingraddo a segnò a fin de l'impulso offenscivo tedesco e dette avío a-a guæra de esaorimento, a tutto vantaggio da coaliçion anglo-russo-statunieize.
A-a campagna de Ruscia piggiò parte di unitæ italiañe: o Corpo de Spediçion Italian in Ruscia (CSIR), a-o comando do generâ G. Messe (luggio 1941-aotunno 1942), o fu succescivamente integrao con di âtre unitæ scin a razonze l’entitæ de una armâ (VIII armâ ò ARMIR, Armâ Italiaña de Ruscia), a-o comando do generâ I. Gariboldi. O combatté, inte de drammatiche condiçioin de inadeguateçça de mezi, a battaggia difensciva do Don.
[Càngia] A campagna d’Affrica, 1941-43
O generâ britannego C. Auchinleck, disponendo de truppe do Commonwealth doppo a capitolaçion de l'Africa Orientâ Italiaña e dœuviando i primmi mezi fornii in grande mezua da-i Stati Unii, o scadenò un’offensciva (11 novembre 1941-11 zenâ 1942) co-a quæ o l'ariescì a rioccupâ tutta a Cirenaica. O grosso de forçe mobili de l'Asse o l'aveiva però posciúo mettise in sarvo, e pochi giorni doppo o comando de l'Asse, riçevui di noteivi rinforçi, o sferrò a terça offensciva (21 zenâ-10 frevâ 1942), ch'a sorpreize i Ingreixi esaorii e i costrinse a retiâse da-a Cirenaica, a ecceçion do porto de Tobruk.
Inta quarta e urtima offensciva de l'Asse (27 mazzo-30 zugno 1942), occupâ Tobruk (21 zugno) e cheita Marsa Matruh, i Ingreixi fun inseguii sciña a l'istmo de el-’Alamèin , dove o 30 e forçe italo-tedesche s'atteston. O nœuvo comandante ingleize, B.L. Montgomery, o 23 d'ottobre o sferrò a terça offensciva britannega, travozendo o 3 novembre o diaframma difenscivo de el-’Alamèin. L’Asse o perdette l’iniçiativa de opiaçioin; i alliæ l’8 novembre sbarcon in Argeria e in Marocco, portandose into frevâ 1943 a-i margini da Tunixia, dove a Mareth e Akarit i Italien se difeizan validamente contra l’VIII armâ britannega. O 17 arvî-13 mazzo, i Angloamerichen sferron l’offensciva finâ, ch'a l' eliminò e forçe de l'Asse in Africa. L’11 mazzo, o generâ H.-J. von Arnim o firmò a reiza di Tedeschi, o 13 de mazzo s'arreise i Italien ascì.
A-o sbarco angloamerican in Marocco e Argeria, feççe seguito a costituçion do comitáto françeize de libiaçion , capezao da-o generâ C. De Gaulle. Ebban alloa avío in França e in tutti i paixi occupæ da-i Tedeschi (ma ascì in Italia) e açioin da rescistença: sciopperi, sabotaggi e a guerriggia di partixen.
[Càngia] A battaggia de l'Atlantego
Da-o prinçippio do conflito scin a-o mazzo 1945, ebbe lœugo inte l'Atlantego o confronto tra i alliæ e e forçe de l'Asse pe o controllo de rotte de navegaçion dœuviæ da-i primmi pe i rifornimenti di armamenti e mateie primme. A-o prinçippio da guæra o naviggio de superfiçie pesante franco-britannego o l'ea enormemente supeiô a quello tedesco. A guæra de corsa a scentò doppo l’eliminaçion da coraçâ tedesca Graf von Spee inti ægoe do Río de la Plata (17 dexembre 1939) e i sottomarin, comme za inta primma guæra, vègnan a costituî o nerbo da flotta navâ tedesca. A lotta contra i U-Boot a se feççe pe i alliæ progrescivamente ciu fadigosa: l’armiagio K. Doenitz into 1940 o l'aveiva costituio a Lorient, in Bretagna, un comando centrâ, che in sce-a base di dæti informativi recugeiti da l'aviaçion o l'impartiva i ordini a-i sottomæn pe guidâli, durante a nœutte, a-a preiza de contatto. I Ingreixi provviddan a-a difeiza munindo de re' paascilui e nave destinæ a occupâ e poxiçioin esterne di convolli, con de nœuve fregatte a grande aotonomia, co-o scistema de rifornî in mâ o naviggio de scorta meno effixente, accrescendone l’aotonomia, con l’impiego de aerrei de ciu grande raggio e, sorvetutto, a traverso a realizzaçion progresciva de nave portaerrei de scorta. A battaggia a conobbe de faze alterne, ma inte l'arvî-mazzo 1943, l’introduçion, pe a localizzaçion di sottomarin, de nœuvi appægi (radar e sonar), a misse in crixi a guæra tedesca a-i convolli di alliæ, e solo in parte i Tedeschi poettan, verso a fin do 1944, repigiâ o so cian de guæra a-i convolli applicando a-i U-Boote di nœuvi dispoxitivi (Schnorchel) che consentivan una prolongâ immerscion, a-o repao da l'offensciva æro-navâ avversaia.
[Càngia] A campagna d’Italia 1943-44
A-a conferença alliâ de Casablanca (14-24 zenâ 1943) fu deciso l’avertua do segondo fronte e ghe prevarse a texi do sbarco in Siçilia e de l'invaxon de l'Italia. Inta nœutte tra o 9 e o 10 luggio 1943, fu sferrao l’attacco anfibbio contra l’isoa, ch'a caze' o 17 d'agosto. A-a cheita do fascismo (25 luggio 1943) seguì e trattative do nœuvo governo Badoglio co-i alliæ, che porton o 3 de settembre, co-a firma de l'armistiçio de Cascibbile, a-a reiza incondiçionâ. L’8 de setembre, con l’annonçio de l'armistiçio, e forçe tedesche occupon a penisoa e frontezzon o sbarco effettuao o mæximo giorno da-i alliæ a Salerno. Co-a disgregaçion de superstite forçe armæ italiañe, començò l’occupaçion tedesca da capitâ, abbandonâ da-o re e da-o governo che a Brindixi pigion contatto co-i alliæ, a scianco di quæ, o 13 d'ottobre, l’Italia a l'intrò in guæra contra a Germania, mentre a Salò se formava sotta o controllo tedesco o governo da Repubbrica Sociâ Italiaña.
Aretiæse a N de Nappoli, insorta o 27 de settembre, mentre e forçe statunieize sbarcavan a Ançio (22 zenâ 1944), i Tedeschi oppozan una tenaxe rescistença in sce-a linnia Gustav, ch'a vègne infin stoccâ co-in attacco a Cascin (11-19 mazzo 1944); seguì l’avançâ alliâ verso Romma, liberâ o 4 de zugno. E forçe tedesche, abbandonâ l’Italia centrâ, s'atteston in sce-a linnia Gotica longo l’Appennin tosco-emilian: o fronte apeninnego o crollò doppo una nœuva offensciva alliâ e l’eserçito tedesco, tra o 9 e o 24 arvî, o fu dexintegrao.
[Càngia] O sbarco in Normandia e o doggio fronte
[Càngia] O fronte occidentâ
O segondo fronte, recesto da-i Sovietichi pe alleggerî a prescion tedesca, o fu averto co-o sbarco in Normandia (opiaçion Overlord), mentre o comando tedesco o l'aveiva concentrao i so sforçi difenscivi in sce-o Passo de Calais, cappolinia do scurçaiœu pe a Ruhr. O Westwall o fu rinforçao inte l'inverno 1943-44, doppo a nomina de Rommel a ispettô do Vallo Atlantego. O sbarco o l'ebbe lœugo o 6 de zugno tra a penisoa do Cotentin e e ciazze do Calvados. E forçe alliæ, a-o comando de D.D. Eisenhower, ean preponderante a tæra e in sce-o mâ; a mæxima aviaçion tedesca a poeiva consciderâse finia (into giorno decixivo do sbarco, a Luftwaffe a l'effettuò 70 sciortie contra e 10.585 di avversai). Concluzase a battaggia de ciazze co-a rottua de Avranches do 1° d'agosto, i Tedeschi, pe evitâ l’açerciamento evacuon rapidamente a França sciña a-a Mœusa. O sbarco in Provença (opiaçion Anvil), do 15 d'agosto, o l'accelleró a marcia alliâ verso E e o l'apportò forçe nœuve pe i eventi succescivi. O 19 agosto insorse contra i Tedeschi Pariggi, dove C. De Gaulle o zonse o 25 succescivo. A battaggia de riconquista da França a l'ea terminâ e stava pe començâ a conquista da Germania.
[Càngia] O fronte orientâ
Co-a terça campagna invernâ do 1943-44 e co-a quarta campagna estiva do 1944, i Sovietichi, a superioritæ di quæ in sce-i Tedeschi a l'ea ormai noteive in ommi e in armamenti, s'inverson in sce l'Œüropa orientâ, portandose contemporaniamente in sce-a Vistola, inti Balchen e in Ungaja, scin a Budapest.
[Càngia] A fin da guæra
[Càngia] Œüropa
O fallimento de l'offensciva lanciâ a dexembre inte l'âtocian de Ardenne o l'aggravò a situaçion tedesca, reiza da pœu despiâ da-o scadenamento de l'offensciva sovietica da Vistola (zenâ 1945), ch'a costrinse i Tedeschi a recegâ in sce l'Oder, urtima linia de rescistença in sce-o fronte orientâ a proteçion de Berlin.
In sce-o fronte occidentâ, o 10 março 1945 i alliæ stabilin una primma testa de ponte in sce-a drita do Ren e o 23, mentre l’URSS a començava a battaggia de Vienna, pilastro da difeisa tedesca a sud-est, començon con un lanço de paacheitisti a gigantesca opiaçion finâ de l'otra Ren. Cheita Vienna o 13 arvî, o 16 i Sovietichi començon a battaggia de Berlin, preiza o 2 de mazzo, doppo o suicidio de Hitler (30 arvî). O 7 de mazzo, a Reims, fu firmao a reiza sença condiçioin da Germania a-i Anglo-americhen; o giorno succescivo, a Berlin, quella a-i Sovietichi.
[Càngia] Estremmo Oriente
L’offensciva alliâ into 1943 e l’avançâ statunitense into corso do 1944 aveivan determinao una nœuva situaçion int'o scacchê bellico do Paxiffego. A conquista de Feipiñe a l'arvì a via a l'invaxon do mæximo Giapon: occupao Iwo Jima (frevâ 1945) a março i Statunitensci sbarcon inte Isoe Okinawa. O scontro, aeronavâ e terrestre, o se protrasse scin a zugno, quande l’isoa a caze', mentre i alliæ liberavan squæxi tutta a Birmania e aquixivan o dominio assolúo do çê in Ciña. Nonostante a squæxi totâ destruçion de risorse belliche, o Giappon o rescistette, capitolando solo doppo l’esploxon, aotorizzâ da-o prescidente statunitense H. Truman, da bomba atommica in sce-e çittæ de Hiroshima (6 agosto) e Nagasaki (9 agosto; int'o mæximo giorno l’URSS a l'arvì e ostilitæ contra o Giappon). A reiza a fu firmâ o 15 d'agosto.
[Càngia] I trattæ de paxe
I problemi da paxe ean stæti affrontæ da USA, URSS e Gran Bretagna za into corso do conflito inte conferençe de Teheran (28 novembre-1° dexembre 1943) e Jalta (4-12 frevâ 1945) co-a comuña enonçiaçion de di prinçipi ideæ e politeghi e pe a definiçion, precizâ a Jalta, de rispettive sfee d’influença into mondo. Inta conferença de San Francisco (25 arvî-15 zugno 1945) fu stabilii i statuti da futua organizzaçion societaia internaçionâ, e Naçioin Unie. I ministri di Esteri de URSS, USA, Gran Bretagna e França elaboron i trattæ de paxe inte l'arvî-luggio 1946.
A Parigi fu sottoscrito (10 frevâ 1947) quelli riguardanti a Finlandia, a Romania, a Bulgaia, l’Italia e l’Ungaia. I trattæ imponeivan de sançioin economiche (riparaçioin) e giuridiche (puniçioin di criminæ de guæra; impegno de istituî e libertæ democrateghe), mezue de disarmo, e vaste diminuçioin de territoio metropolitan e coloniâ (pe queste urtime s'amie a stoia di scingoli stæti). I contrasti politeghi deliniæse into doppoguæra fra i alliæ impedin a definiçion do trattao de paxe co-a Germania.
A quello co-o Giappon, sottoscrito o 7 settembre 1951 a San Francisco da 48 stæti membri de Naçioin Unie, no aderì l’URSS, che into 1956 a concluse co-o Giappon un trattao bilaterâ.
O trattao de paxe con l’Aostria o fu concluso a Vienna o 15 mazzo 1955.
[Càngia] Carattere e conseguençe da guæra
I elementi essençiæ che contradistinguan a segonda g. son connesci inançitutto a-o carattere ideologico e totâ do conflito. Into conflito i alliançe naçionæ acaton un carattere de çernia politica, civî, etica; ôtr'a ço, no solo o s'esteize a-i 5 continenti ma o penetrò profondamente inta popolaçion civî, coingugendoa segge attraverso e deportaçioin, i bombardamenti de çittæ, i sterminni, segge attraverso e formaçioin combattenti voentaie civî.
In sce-o terren streitamente militâ, i protagonisti fun o caro armao, ch'o liquidò a guæra de trincea e o restituì o primato a l'attacco, e l’aerreo da bombardamento, l'uso estenscivo do quæ o fu fonçionâ tanto a-a destruçion di obiettivi militæ quanto a-a demoralizzaçion de popolaçioin e a-o scompaginamento da vitta civî; so estremmo sviluppo o s'ebbe con l’impiego di miscili (V1 e V2 tedesche inta battaggia d’Inghiltæra) e, tanto ciu, con l’uso de l'arma nucleâ (conseguia attraverso un’affannosa competiçion scientiffega tra Statunieixi e Tedeschi) ch'a pose fin a-o conflito arvindo l’era atomica. Inallumieivi fun i sviluppi de l'industria bellica e applicâ; inte tutti i paixi belligeranti o sforço produttivo o fu strenno e guaagnante risurtò a coaliçion ciu forte in sce-o cian economico.
A pratica de l'anientamento do nemigo a l'appâ centrâ into complesso do conflito. O regimme naçionalsocialista tedesco o l’applicò innançitutto a l'interno ancon in periodo de paxe, inandiando o pianificao sterminnio de minorançe raçiæ e politiche. No meno sanguinenta fu a risposta alliâ (pres., co-o bombardamento de Dresda e quelli de Hiroshima e Nagasaki), sciben che priva de motivaçioin ideologiche che caratterizzavan l’aggrescivitæ di primmi. A-a fin do conflito fu calcolao ciu che 50 mioin de morti (30 inta sola Œüropa), oltre 2/3 di quæ civî. A risposta internaçionâ a-o disegno naçionalsocialista a divègne efficaxe quande una larga alliança a contrapoze a l'espanscionismo de l'Asse una coordinâ força de contegnimento e contrattacco; a questa força dette un apporto a rescistença, saiv'a dî i movimenti de liberaçion de naçioin occupæ da l'Asse ò de l'Asse mæximo, e ço o contribuì a deliniâ o carattere sovranaçionâ e etico, oltre che ideologico, da guæra.
E conseguençe politiche da segonda g. s'inseiscian inte questo quaddro. I Stati Unii d’America ean sciortii definitivamente da-o tradiçionâ isoaçionismo, sopportando una parte sostançiosa do sforço bellico, e aveivan contribuiio in moddo decixivo a-a vittoia alliâ, aseguandose pe l’avegnî un rollo preminente inta politica mondiâ. Pe di âtri versci, l’URSS a l'emerzette da-o conflito stremâ ma co-in enorme prestigio pe avei bloccao in direçion orientâ l’espanscion tedesca. Inte una scituaçion inta quæ i âtre potençe vinçitrixe ascì ean affrite da di giganteschi problemi de ricostruçion, fu in gio a-i doi grandi stæti che se riorganizzò a vitta politica mondiâ (in sce-o terren internaçionâ, into 1945 nasceiva l’Organizzaçion de Naçioin Unie, ch'a l'assegnava un rollo preponderante a 5 potençe vinçitrixe: USA, URSS, Ciña, Gran Bretagna, França). Into contempo, l’alliança do periodo bellico a se trasformò rapidamente in rivalitæ portando a una divixon de l'Œüropa e do mondo inte sfee d’influença; questo nœuvo equilibbrio bipolâ (costituiose inti anni 1945-49) o l'aviæ contraddistinto a politica mondiâ scin a-a disgregaçion do blocco sovietico (1989). Inte questo senso, a reünificaçion tedesca (1990) a l'ha costituio de fæto a soluçion da prinçipâ de pendençe politico-territoriæ arestae averte doppo o conflito.


text:
Francobollo
O Francobollo o l'è 'na carta-valôri emmessa da 'n'amministrassion postâ c'a rapprezenta a prêuva do pagamento in antiçipo pe i serviçi de spedission de 'na lettera òu de 'n pacco a 'n destinatâjo.
Primma de l'introdûssion di francobolli o porto o vegniva pagòu da-o destinatâjo.
Ideòu da l'ingléise Rowland Hill, tradissionalmente o francobollo o l'è 'n rettangolo de carta piccin c'o s'incolla insce 'na bûsta (òu anveloppe). Molto raramenti son stæti prodotti di francobolli d'âtre forme: riôndi (Neuva Selanda), in forma de triângolo, pentagono, e anche in forma de frûtta (Tonga e Sierra Lion).
O stûddio di francobolli o vegne ciammòu filatelia, c'a l'inclûdde o dizegno, a prodûssion e l'ûzo di francobolli dòppo che son stæti emmessi da l'outoritæ postâ. O termine "filatelia" o vegne de sovente confûzo co-a collession de francobolli.


text:
Bandoneon
O Bandoneon o l'è 'n strûmento de mûxica scimile a-a fisarmonica.
Co-a sêu sonoritæ caratteristega e a sêu fôrma rettangolâ, o l'è stæto inventòu da-o tedesco Heinrich Band (1821-1860). O se conosceiva co-o nomme bandonion, in spagnòllo "bandoneón".
Rivòu verso o 1900 co-i tedeschi emigræ in Argentinn-a, o l'ha guägnòu popolaritæ de lì inta mûxica popolâre, speçialmente into tango, essendo anchêu o sêu strûmento ciû particolâ.
O l'è conosciûo popolarmente in lunfardo comme fueye (prononçia: 'fuèscie').
O mûxicista c'o soeunna o bandoneon o vegne ciammòu "bandoneonista". Ûn di prinçipæ bandoneonisti da stoja do tango, riconosciûo in tûtto o mondo, o l'è stæto Astor Piazzolla; son ascì molto importanti tanti âtri comme Aníbal Troilo, Pedro Laurenz e Leopoldo Federico.
- Christian's Bandoneon Page
- Bandoneonbau Hartenhauer Klingenthal Germany
- Bandonion & Concertinafabrik Klingenthal
- Premier Bandoneonbau Peter Spende - Berlin
- Klaus Gutjahr - Berlin
- Bandonion Restauration und Balgbau Wuppertal
- Bandonion and Concertina maker Harry Geuns - Kinrooi Belgium
- Akkordeonwerkstatt - Rorschach Schweiz


text:
Prata Sannita
Prata Sannita è nu comune e 1.699 crestiane d''a pruvincia 'e Caserta; sta n'copp e muntagne r'o Matese (333 m s.l.m). A parte vecchie r'o paese, se chiama Basciu-Prata; là ce sta o castielle; a parte nove se chiama Prata, e sta nu poche cchiu n'copp e Basciu-Prata. Ste roje parte so assaje diverse: a Basciu-Prata e vie so strette e ce stanne e scaline, n'copp Prata e vie so sfaltate e ce ponne passà e machine.
O nomme e "Prata" vene r'o latine; sta scritte inta nu documente r'o 958, o “ Chronicon”, ch'anne truate int'o Munaster'e San Vicienze o Vulturne. Ae part'e Prata ci'anne abbitate a Preistoria e anne truate cose antiche e 75000 anne e part r'o cunvient e Sant'Austine. E parte accà, ci'anne state pure e Sannite, e ancore ce sta nu muraglione ch'ann fatte isse, o Mure r'e Fate. O poste seve bbuone, pecchè steve vicine e città r'e Sannite (Boiano, Isernia, ecc. ecc.). Po ci'anne state e Romane, che, e parte accà, tenevane e “ville rustiche” (r'o II secule a.C. fine o III secule d.C.). Anne truate e cose vecchie pure r'e Romane, nu trappite e chelle ca rumane e nu mosaiche. O 570 circa quacche famiglie longobarda venette e parte e Prata; e sti tiempe stevene e Saraceni ca venevene e parte accà pe fa ammuina e pe rubbà; a gente r'a Chiana e Prata se ne fujeve e parte cchiù nnascose pe se difenne; po 'sti cristiane s'anne fatte o castielle e a nasciuta Basciu-Prata. All'anne Mille, Prata addiventa forte e ricca; i Normanne a mettene c'a Baronie e Boiane e a fanne addiventà assai grossa (1700 abbitante). O 1334, e Pandone addiventane e signure e Prata e a cummannane pe 200 anne; quanne, po, murette Enriche Pandone, o castielle passette mmane e assai famiglie.
Campania · Comune d''a pruvincia 'e Caserta


text:
Cartilagine
A Cartilagine o Tesciüô Cartilagineo a l' è, comme l' osso, un tesciüo connettivo de sostegno; a l' ha de proprietæ meccaniche ma anche de funsioin in to ricangio elettrolitico. O fögietto embrionale dao quæ se forma a cartilagine o l' è o mesenchima, dove verso a quinta settemann-a de vitta se regögge assemme di motti de cellule che piggian unna forma rotonda, perdendo i prolungamenti. Nasce coscì o tesciüo protocondrale, dove e cellule se trasforman in condroblasti. Da questi, andiän poi differensiandose i condrociti (cellule specializzæ) che costituiscen a cartilagine assemme ä sostansa intercellulare. In ta sostansa intercellulare se distingue de fibre e unna matrixe amorfa.
Mentre in te çerti Vertebræ inferioî o scheletro o l' è costituio escluxivamente da cartilagine, in ti Mammiferi o se forma con questo tesciüô solo inisialmente, e in seguito a cartilagine a vegne sostituia dall' osso. In te osse lunghe, ao confin tra diafixi e epifixi, a cartilagine a resta figna ä fin do svilüppo, e a l' è responsabile de l' acrescimento in lunghessa.
A svilüppo finio, in ta speçie umana a cartilagine a resta in scê superfiçi articolari de osse, che no se calçifichen mai, in te l' oegia esterna, in t'o naso, in t'a larinxe, in t'i bronchi e in t'a trachea.
[Càngia] Pericondrio
A cartilagine a l' è rivestia dao pericondrio, un tesciüo connettivo fibroso compatto. In scê superfiçi articolari, però, no gh'è pericondrio. Mancan completamente nervi e vaxi sanguigni: a cartilagine a vegne nutria attraverso a sö matrixe, pe diffüxiôn.
[Càngia] Cartilagine ialina
A segunda de perçentuali relative de matrixe amorfa e de fibbre, se distingue trei tipi de cartilagine: ialina, elastica e fibrôsa. O tipo ciü rappresentou in to corpo umano a l 'è a cartilagine ialina. Questo termine o ne vegne dao grego hyalos, ch'o vö dî veddro. O nomme o l' è dôvüô ao fæto che, in to vivente, l' aspetto o l' è opalescente, gianco-çelestin. A cartilagine ialina a se tröva in scê superfiçie articolari, e a forma e cartilagini de costigiöe, do naso, parte da larinxe, i anelli da trachea, i bronchi.
[Càngia] Cartilagine elastica
A fresco a cartilagine elastica a se differensia pe o cô giano e a meno trasparensa, dôvüa all' erto nümero de fibre elastiche da matrixe. Inoltre a l' è ciü flescibile e elastica e a contegne meno mucopolisaccaridi. In te l' ommo l' è composto da questo tipo de cartilagine a tromba de Eustaçio e l' oegia esterna; l'epiglottide; parte de cartilagini cüneiformi e cornicülæ; o processo vocale de cartilagini aritenoidi. E cellule, comme quelle da cartilagine ialina, son ingugeite in te unna capsula e han forma tonda o ovale.
[Càngia] Cartilagine fibrosa
Questo tesciüô o l' è unna forma de tranxiçion fra o tesciüô connettivo denso e a cartilagine; a matrixe cartilaginea a l' è scarsa. Manca, intorno ä cartilagine fibrosa, o pericondrio. Questo tipo de cartilagine o forma a scincondroxi tra a primma costigiöa e o sterno, i dischi intervertebrali, diversci menischi, a scinfixi pübica, o ligamento riondo do femore, l' inserçion in sce l' osso de diversci tendini, i labbri glenoidei. In tanti sciti se passa sensa soluçion de continuitæ dä cartilagine fibrosa ao connettivo fibroso.


text:
Lengua mandarinn-a
O mandarìn oppûre cineise mandarìn o l'è l'insemme de dialetti cineixi comprenscibili tra de lö, parlæ into nòrd, çentro e sûd-òvest da Cinn-a.
O sêu nomme cineise o l'è běifānghuà (inta scrittûa tradissionâ: 北方話 / inte quella scimplificâa: 北方话, "a pârla do nòrd").
Comme lengua ûffiçiâ da Cinn-a, o l'è a ciû importante variante parlâa da lengua cineise, con ciû de 836 millioîn de parlanti.
O l'è molto diverso da-i dialetti do sûd, comme o cantoneise òu o wu, finn-a esse conscideræ de-e vòtte comme lengue diversce.


text:
Pòrto Neuvo
Porto Nêuvo (Porto-Novo) a l'è a capitâ ûffiçiâ do Benin.
Conosciûa ascì comme Hogbonou oppûre Adjacé, o l'è 'n porto inscia Baia de Porto-Novo, pârte do Gorfo da Guinea.
Porto-Novo a l'è a segonda çittæ do Pàize, dòpo Cotonou, a prinçipâ çittæ do Benin polittega e coltûralmente.
A l'è o çentro de 'n'importante zona d'agricoltûa c'a prodûxe sorvetûtto êujo de palma, coton e kapok. Inti anni 1990 s'ha trovòu anche petròllio inta costa davanti aa çittæ, quindi a l'è diventâa 'n grande ponto d'esportassion de quello idrocarbûro.


text:
Repubbrica Parlamentâ
Into scistemma politico dïto repubbrica parlamentâ, o parlamento o l'è l'unica istituçion a aveghe a rappresentansa da voentæ popolâ, in quanto o l'elezze tanto o governo che o prescidente.
O Prescidente da Repubbrica o l'ha unn-a funçion de garanzia verso e parti politiche e de rappresentansa de l'unitæ naçionâ, perciò de sovente o non l'ha forti poèi in scê istituçioin.
O parlamento se rapporta co-o governo tramite o voto de fiducia, coscì o g'ha o controllo in sce l'agï de l'esecutivo, co a poscibilitæ de elezine un ätro. I poèi legislatïvo e esecutïvo son coscì ligæ e interdependenti.
Questa forma de governo a l'è ancheu a ciù comunn-a in Euròpa.
Unn-a repubbrica parlamentâ peu aveighe unn-a o doe camere.


text:
Emilia-Romagna
L'Emilia-Romagna, a l'è unn-a region dell'Italia settentrionâ de 4 mioin de abitanti, con capoleugo Bologna. A confinn-a a levante co o mâ Adriatego, a nòrd co a Lombardïa e o Venneto, a ponente co o Piemonte e a Liguria e a sud co a Toscann-a e Marche e a Repubbrica de San Marin.
L'Emilia-Romagna a l'è fæta da l'union de doe regioin stöiche, l'Emilia e a Romagna, a primma a comprende e provinse de Piaçensa, Parma, Reggio, Modena, Ferræa e in tocco da provinsa de Bològna co-o capoleugo; a segonda co e provinse de Ravenna, Rimmini, Forlì - Cesenn-a e a parte de levante da a provinsa de Bologna, ciù quarche tocco de Marche e da Toscann-a.
[Càngia] Capoleughi de provinsa
I capoleughi de provinsa de l' Emilia-Romagna son (in ordine arfabetico):


text:
Andes
E Ande (spagnòllo "Andes") son 'n importante catenn-a de monti d'o Sûdamerica.
S'attrêuvan inta pârte ciû ôssidentâle d'o continente, tra i 11ºN e i 56ºS, attraversando Argentinn-a, Bolivia, Cile, Perù, Ecuadòr, Colombia e Venezuela.
L'ârtûa meza a rïva scinn-a-i 4.000 metri, con diversci punti insci 6.000 metri.
A l'è a ciû grande catenn-a de monti d'o continente american e ûnna d'i ciû importanti d'o mondo.
A l'è 'n enorme massa de monti c'a va de nòrd a sûd, pe-a costa de l'Oçeano Paciffigo, pe 'n lârgo de 7.500 km.
O sêu monte ciû ârto o l'è l'Aconcagua, in Argentinn-a.


text:
Otello
Otello a l' è unna opera teatrale de William Shakespeare, rapprezentä pe a primma votta o 1° Novembre 1604. O titolo originale o l' è Otello, The Moor of Venice. A l' appartegne ae opere shakesperianne de ambientasion italianna. Anche a fonte a vegne dall' Italia, in quante segundo a teoria ciü veroscimile a lezzenda che a forma o tema dell' opera a deriva dä settima novella da tersa deca di Hecatommithi do ferrareise G.B.Giraldi Cinthio (1565). Sempre da quest' opera de Giraldi Shakespeare o l' avieva piggiou anche ispirasione pe Measure for measure. L' Otello de Shakespeare o l' ha a sö votta originou due opere müxicali dao meximo nomme: quella de Gioacchino Rossini, rapprezentä pe a primma votta ao teatro Fondo de Napoli in to 1816, e quella de Giuseppe Verdi, che a l' ha avüo a primma ä Scala de Milan in to 1887.
[Càngia] Tramma
A vicenda a se svilüppa fra Venessia e un porto dell' isoa de Çipro. Otello, nobile mou ao servisio da Repübblica de Venessia, o vegne convinto dao boxiardo Jago dell' infedeltæ da moggê Desdemona, finindo pe amassala pe geloxia e poi suiçidandose. Vä pe l' Otello quello che l' è stæto scrito pe l' opera de Shakespeare in generale: i sö personaggi restan in te a nostra mente come se füssen esseri de carne e osse che avescimo incontrou in ta vitta reale.
[Càngia] Personaggi
- O doxe de Venessia
- Brabanzio, senatô
- Graziano, fræ do preçedente
- Lodovico, parente de Brabanzio
- Otello
- Cassio, luogotenente de Otello
- Jago, sö alfiere
- Rodrigo, gentilommo venezian
- Montano, governatô de Çipro primma de Otello
- Buffon ao servisio de Otello
- Desdemona, figgia de Brabanzio e moggê de Otello
- Emilia, moggê de Jago
- Bianca, amante de Cassio
- Un mainä, senatori, uffiziali, gentilommi, messaggeri, müxici, araldi, servi.


text:
Jorge Amado
Jorge Amado (nasciuo a Itabuna, Bahia, Brasî o 10 Agosto 1912, morto a Salvador de Bahia o 6 Agosto 2001) o l'è probabilmente o scrittô brasilian ciû popolâre, e quello c'o l'è stæto traduto a ciû quantitæ de lengue foreste.
A sêu êuvia lettiäja a l'è stæta molte vòtte adattä a-o cinema, a-o tiatro e a-a televixôn. I sêu libri son stæti tradûi a 49 lengue e pûbbricæi in 55 naçioîn. Ghe sôn ascì de verxioîn in Braille e registrassiôn d'âudio pe òrbi.
A Salvador de Bahia, 'na çittæ tanto identificä con questo scrittô, che l'ha raccontä e descrita con tanto affetto, a l'è stæta inougûrä in 1987 into dïto Largo do Pelourinho a fûndaçiôn Casa de Jorge Amado, c'a prezerva a sêu êuvia pe investigatoî e aggiûtta o svilûppo d'attivitæ coltûrâli into stato da Bahia.
Dòpo a sêu morte, e sêu çénnie sôn stæte interræ into giardin da sêu cà o 10 Agosto, giorno do sêu compleanno nûmmero 89.
I sêu tittoli ciû pûbbricæi sôn:
- Dona Flor e seus dois maridos (Dona Flor e i sêu doî mâii)
- Mar Morto (Mâ môrto)
- Capitães de Areia (Capitagni d'ænn-a, italian: Capitani della spiaggia)
- O país do Carnaval (O Pàize do Carlevâ)
- A Descoberta da América pelos Turcos (A scôverta de l'America fæta da-i Tûrchi)
- Tieta de Agreste
- Tereza Batista, cansada de guerra (Tereza Batista, stanca de guera)
- Gabriela, cravo e canela (Gabriela, ganoffano e cannella)


text:
San Miguel de Tucumán (Argentinn-a)
San Miguel de Tucumán a l'è 'na çittæ argentinn-a, capitâ da provinsa de Tucumán, scitûâa into nòrd-òvest da Repûbbrica Argentinn-a, a 1.311 km. da Çittæ de Buenos Aires, a capitâ naçionâ.
A s'attrêuva a 'n'ârtûa de 431 metri inscio livello do mâ, a a g'ha 'na popolassion de 527.150 abitanti (2001), che diventan 738.479 con l'area metropolitann-a, essendo a ciû popolâa da provinsa.
Inte 'sta çittæ a l'è stæta diciarâa l'indipendensa de l'Argentinn-a o 9 de Lûggio de 1816, inte 'na ca' coloniâle c'a l'è monûmento storico naçionâ e rappresenta anche 'n attrattivo tûristego.


text:
San Salvador de Jujuy (Argentinn-a)
San Salvador de Jujuy a l'è 'na çittæ argentinn-a, inscia conflûensa d'i sciûmmi Grande e Xibi Xibi, capolêugo da provinsa de Jujuy, inte l'estremo nòrd-òvest do Pàize.
A g'ha 'na popolassion de 237.751 abitanti (2001) e s'attrêuva a 1643 km. da capitâ naçionâ, Buenos Aires.
I sêu abitanti, comme quelli da provinsa, vegnan ciammæ jujeños.
A l'è vexinn-a a-a famoza Quebrada de Humahuaca, profondo valle de grande richessa de paisaggio e d'importansa tûristega natûrâle.
- [1] Mûniçipalitæ de Jujuy


text:
Dresda
Dresda ( in tedesco Dresden ) a l' è unna çittæ da Germania, de 512.234 abitanti ( a o 31 Dixembre 2008 ). A l' è capitale da Sassonia, un di Länder che componn-en a Repübblica Federale. Dresda a l' è un çentro indüstriale ( famosa l' indüstria ottica e fotografica ), commerciale e de cultüa. A se tröva in sce a scinistra do sciümme Elba. Doppo o 1195, a opera de Dietrich de Meissen, vegniva costruìa a primma parte dell' abitou, quella che oua a l' è dïta çittæ vegia o Altstadt; probabilmente però in precedensa gh' ea zà un villaggio slavo. In to çinqueçento se univa a çittæ nöa o Neustadt. A Dresda in to giorno de Dênâ do 1745 vegniva firmou a paxe tra Austria e Pruscia. L' avvenimento storico ciü scignificativo son però i spaventoxi bombardamenti do Frevä 1945, che destrüzzeivan praticamente a çittæ. Doppo a Segunda guera mondiâ Dresda a l' ha fæto parte da DDR ( Repübblica Democratica Tedesca ), fin ä riunificasion da Germania. Da o punto de vista artistico Dresda a l' è famosa pe a sö Pinacoteca.


text:
Càneva
A càneva (nomme scientifico Cannabis) a l' è unna cianta a fiore (angiosperma) che a l' appartegne ä famiggia de Cannabaceae, dîte anche Cannabinacee, ôrdine de Urticales, classe Magnoliopsida, divixion Magnoliophyta.
[Càngia] Scistematica
In sce l'esatta tassonomia do genere Cannabis se registra opinioin diverse a seconda che se conscidere a speçie monotipica o politipica. Gh' è di botanici che distinguen solo unna speçie (sativa) con due sottospeçie, divise a sö votta in due varietæ:
- Cannabis sativa
- ssp. indica
- var. indica
- var. kafiristanica
- ssp. sativa
- var. sativa
- var. spontanea
- ssp. indica
Segundo atri o genere o va diviso in træ speçie:
- Cannabis sativa
- Cannabis indica
- Cannabis ruderalis
Pe atri e speçie son solo due:C. sativa, che a comprende tütti i tipi de càneva, a parte e varietæ döviæ pe a produsion de hashish e marijuana in Afghanistan e Pakistan, che componen a speçie C. indica.
Tütte e speçie, sottospeçie o varietæ nominæ sôvia pöan esse incroxiæ tra de lô zenerando unna progenie fertile.
[Càngia] Morfologia e Fisiologia
A càneva a l' è unna cianta erbacea a ciclo annuale. L'altezza a varia tra 1,5 e 2 metri, ma in sottospeçie coltivæ a pö arrivä figna a 5 metri. A presenta una reixa longa a fitton e un fusto, drîto o ramificou, con escrescense rexinose, angolæ, a votte cave, speçialmente ao de sôvia do primmo pä de fögge. E föggie son palmæ, composte da 5 - 13 fögginne lançeolæ, a margine dentou-seghettou, con ponte acuminæ figna a 10 cm de lunghessa e 1,5 cm de larghessa; in ta parte bassa do füsto e föggie se presentan opposte, in ta parte äta invece tendan a cresce alternæ, sôviattütto doppo o nono/deximo groppo da cianta, oscia a maturasion sessuale avvegnüa (doppo a fase vegetativa iniziale). Salvo rari caxi de ermafroditismo e ciante de càneva son dioiche: e scioî unisessuali crescian in sce individui de sesso diverso. E scioî maschili (staminiferi) son riunîe in pannocce terminali e ognidün o presenta 5 tepali füsi ä base e 5 stami. E scioî femminili (pistilliferi) son riunîe in grüppi de 2-6 ae ascelle de brattee formanti curte spighe; ognidün o mostra un caliçe membranaceo ch'o l' ingœugge streitamente un ovaio supero e uniloculare, surmontou da doi stili e doi stimmi.
[Càngia] Permissi legali pe a coltivasion da càneva
In Italia a coltivasion indüstriale a l' è consentia a chi g'ha un speciale permisso, limitou a de varietæ de càneva çertifichæ, appoxitamente selesionæ per avei un contegnüo trascürabile de prinçipio attivo psicotropo (THC). A lezze Fini-Giovanardi a stabilisce che a coltivasion no autorizzä de càneva a l' è pünibile con 6-20 anni de reclüxion, o con 1-6 anni de reclüxion in to caxo che o giüdiçe o riconosce in to caxo speçifico un fæto de lieve entitæ. A cianta a bœutta in primaveia e a fiorisce in estæ inolträ. L'impollinasion a l' è anemofila (trasporto tramite o vento). In autünno gh' è i früti, di acheni düi e globoxi, ognidün cuntegninte una semensa con endosperma carnoso e embrion cürvo.
.